CELEX: 52021PC0025
Language: hu
Date: 2021-01-18
Title: Javaslat AZ EURÓPAI PARLAMENT ÉS A TANÁCS RENDELETE a közlekedésre vonatkozó szabályozás bizonyos területein egyes bizonyítványok és engedélyek megújításával és meghosszabbításával, valamint egyes időszakos ellenőrzések és továbbképzések elhalasztásával kapcsolatos egyedi és átmeneti intézkedéseknek a Covid19-járványra tekintettel az (EU) 2020/698 rendelet szerinti referencia-időszakokat követő referencia-időszakokra történő megállapításáról

EURÓPAI BIZOTTSÁG
            Brüsszel, 2021.1.18.
            COM(2021) 25 final
            2021/0012(COD)
            Javaslat
            AZ EURÓPAI PARLAMENT ÉS A TANÁCS RENDELETE 
            a közlekedésre vonatkozó szabályozás bizonyos területein egyes bizonyítványok és engedélyek megújításával és meghosszabbításával, valamint egyes időszakos ellenőrzések és továbbképzések elhalasztásával kapcsolatos egyedi és átmeneti intézkedéseknek a Covid19-járványra tekintettel az (EU) 2020/698 rendelet szerinti referencia-időszakokat követő referencia-időszakokra történő megállapításáról
            (EGT-vonatkozású szöveg)
            
               
         
         
            
               INDOKOLÁS
            
            
               1.
                     A JAVASLAT HÁTTERE
            
            
               •
                     A javaslat indokai és céljai
            
            
               A javasolt rendelet célja, hogy a jelenlegi Covid19-világjárvány okozta rendkívüli körülmények miatt az (EU) 2020/698 rendeletben
                  1
                meghatározottakon kívül további egyedi és átmeneti intézkedéseket állapítson meg egyes bizonyítványok és engedélyek megújítására és érvényességi idejének meghosszabbítására, valamint egyes időszakos ellenőrzések és képzések elhalasztására a közúti, vasúti és belvízi közlekedés és a tengerhajózási biztonság területén. 
            
            
               A Covid19-járvány és a következtében kialakult népegészségügyi válság eddig sosem látott kihívást jelent a tagállamok számára, és súlyos terhet ró a nemzeti hatóságokra, az uniós polgárokra és a gazdasági szereplőkre, különösen a közlekedési ágazatra. A Covid19-válság eredményezte rendkívüli körülmények hatással vannak a tagállamok illetékes hatóságainak rendes tevékenységére és a fuvarozási vállalkozások munkájára a különböző közlekedési ágazatokban elvégzendő adminisztratív formalitások tekintetében. Ezeket a körülményeket a vonatkozó uniós jogszabályok elfogadásakor észszerűen nem lehetett előre látni. 
            
            
               A Covid19-járvány miatt szükségessé vált állami intézkedések miatt a fuvarozók és más érintett személyek számos esetben nem tudják elvégezni a bizonyítványok és engedélyek megújításával, meghosszabbításával vagy folyamatos érvényességével kapcsolatos egyes uniós jogi rendelkezéseknek való megfeleléshez szükséges formalitásokat vagy eljárásokat. Ezen túlmenően és ugyanezen okokból előfordulhat, hogy a tagállamok illetékes hatóságai nem tudnak eleget tenni az uniós jogban megállapított kötelezettségeknek, és nem tudják elbírálni a fuvarozók által benyújtott vonatkozó kérelmeket az alkalmazandó határidők lejárta előtt. 
            
            
               Ezért az (EU) 2020/698 rendelet rendelkezései 6 hónappal (vagy bizonyos esetekben 7 hónappal) meghosszabbították egyes bizonyítványok és engedélyek érvényességi idejét, illetve elhalasztották egyes időszakos ellenőrzések és továbbképzések elvégzését, amelyeket az érintett uniós szabályozás értelmében a 2020. március 1. (vagy bizonyos esetekben 2020. február 1.) és 2020. augusztus 31. közötti időszakban kellett volna elvégezni.
            
            
               Emellett egyes tagállamok úgy vélték, hogy bizonyos bizonyítványok és engedélyek megújítása, valamint egyes továbbképzések vagy időszakos ellenőrzések elvégzése 2020. augusztus 31. után valószínűleg kivitelezhetetlen marad azon intézkedések miatt, amelyeket a Covid19 terjedésének megelőzése vagy megfékezése érdekében hoztak. Ezért az (EU) 2020/698 rendelet rendelkezései alapján indokolással ellátott kérelmet nyújtottak be a Bizottsághoz, hogy az engedélyezze az említett időszakok egyikének vagy mindegyikének további egyedi meghosszabbítását. A Bizottság hat ilyen, meghosszabbítást engedélyező határozatot fogadott el
                  2
               . 
            
            
               A Covid19-járvány az egész Unióra hatással volt, de nem azonos módon. A járvány eltérő mértékben és eltérő időszakban sújtott le a tagállamokra. Tekintettel arra, hogy a rendes körülmények között alkalmazandó szabályoktól való eltérést a szükséges mértékre kell korlátozni, az (EU) 2020/698 rendelet engedélyezi a tagállamok számára, hogy a szóban forgó jogi aktusokat az említett rendeletben előírt eltérések alkalmazása nélkül alkalmazzák továbbra is, amennyiben a szóban forgó jogi aktusok alkalmazása kivitelezhető marad (önkéntes kívülmaradás). Ilyen esetben az érintett tagállamok jogosultak arra, hogy ne alkalmazzák a bizonyos jogi aktusokat érintő eltéréseket
                  3
               , miután a Bizottságot erről tájékoztatták
                  4
               .
            
            
               A zöld sávokról szóló közleményében
                  5
                a Bizottság úgy ítélte meg, hogy az (EU) 2020/698 rendeletben foglalt valamennyi rugalmassági rendelkezés szükségesnek és hasznosnak bizonyult. Ezenkívül, tekintettel a Covid19 újbóli felerősödésére, a Bizottságnak az az álláspontja, hogy javaslatot kell tenni ezen átmeneti intézkedések frissítésére, lehetővé téve valamennyi tagállam számára – köztük azon tagállamok számára is, amelyek éltek az említett rendelet visszautasításának a lehetőségével –, hogy kihasználjon bármilyen szükséges eltérést. A Bizottság azonban úgy ítélte meg, hogy az ilyen jellegű jogalkotási intézkedések eseti jellegűek, azaz azokat egy meghatározott időszakra kell kidolgozni, időbeli hatályuknak pedig korlátozottnak kell lenniük.
            
            
               Annak ellenére, hogy 2020 nyarán javult a Covid19-járvány miatt előállt helyzet, a Covid19-világjárvány hatásainak 2020 őszén is tapasztalható elhúzódása, sőt esetenként súlyosbodása arra kényszerítette a tagállamokat, hogy fenntartsák és bizonyos esetekben fokozzák a világjárvány terjedésének megelőzése érdekében hozott intézkedéseket. 
            
            
               A szóban forgó intézkedések miatt a szállítási szolgáltatók és más érintett személyek számára továbbra is nehézséget jelent a bizonyítványok és engedélyek megújításával vagy meghosszabbításával, illetve az időszakos ellenőrzésekkel vagy továbbképzésekkel kapcsolatos, az uniós jog által megkövetelt alakiságok vagy eljárások elvégzése, valamint az érvényesség fenntartásához szükséges egyéb lépések megtétele. 
            
            
               Ugyanezen okokból előfordulhat, hogy a tagállamok illetékes hatóságai továbbra sem tudnak eleget tenni az uniós jogban megállapított kötelezettségeknek, és nem tudják elbírálni a fuvarozók által benyújtott vonatkozó kérelmeket az alkalmazandó határidők lejárta előtt.
            
            
               A belső piac zavartalan működése, a közlekedés magas szintű biztonsága, a jogbiztonság garantálása, az esetleges piaci zavarok elkerülése, valamint a jogi rendszer folytonosságának biztosítása érdekében ideiglenes rendelkezéseket kell megállapítani azon tanúsítványok vagy engedélyek érvényességének meghosszabbítására, amelyek egyébként 2020. szeptember 1. és 2021. április 30. között (a továbbiakban: referencia-időszak) jártak volna le vagy járnának le. Ezeknek a dokumentumoknak a Covid19-járvány alatt és azt követően észszerű ideig (a továbbiakban: meghosszabbítási időszak) kell érvényben maradniuk. 
            
            
               Hasonlóképpen meg kell hosszabbítani a vonatkozó alaki követelményekre vonatkozó határidőket, és ennek megfelelően fenn kell tartani az engedélyek, bizonyítványok és hasonló okmányok érvényességét. Adott esetben meg kell engedni és kötelezővé kell tenni a megfelelő ellenőrzéseket lehetővé tevő alternatív eszközöket. Ez a helyzet például a menetíró készülékek esetében, ha a járművezetői kártyák lejárnak, és új kártya kibocsátása nem lehetséges. 
            
            
               Az (EU) 2020/698 rendelet összefüggésében lehetséges továbbá, hogy az érintett tagállam által hozott, a Covid19-járvány terjedésének megelőzésére vagy megfékezésére irányuló intézkedések miatt a bizonyítványok és engedélyek megújítása a javasolt rendelet egyik vagy másik vonatkozó rendelkezésében említett időkereten túl is kivitelezhetetlen marad. Amennyiben ilyen esetben az érintett tagállam kérésére a Bizottság 2021. április 1-jéig megállapítja, hogy a körülmények indokolttá teszik, a Bizottságnak fel kell tudnia hatalmazni az érintett tagállamot, hogy hosszabbítsa meg a vonatkozó időszakot, illetve időszakokat. Az ilyen meghosszabbításnak az ahhoz szükséges időtartamra kell korlátozódnia, amely alatt az alakiságok, eljárások, ellenőrzések és képzések elvégzése valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               Amint az a zöld sávokról szóló közleményben is szerepel, az eltéréseket az (EU) 2020/698 rendelet hatálya alá tartozó referencia-időszakon túli további időszakra megállapító jogi aktusnak azt is lehetővé kell tennie a tagállamok számára, hogy az említett jogi aktusban meghatározott eltéréseket ne alkalmazzák, ha az alkalmazandó rendelkezéseknek az említett eltérések nélküli alkalmazása továbbra is kivitelezhető. 
            
            
               Ezért az (EU) 2020/698 rendelethez hasonlóan az itt javasolt rendelet is lehetőséget biztosít az önkéntes kívülmaradásra azokban az esetekben, amikor a tagállamok a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek miatt az engedélyek és engedélyek megújítása vagy az időszakos ellenőrzések és képzések elhalasztása kivitelezhetetlenné válik a referencia-időszak alatt, vagy amikor a tagállamok a nehézségek enyhítésére megfelelő nemzeti intézkedéseket hoztak. Azon tagállamok, amelyek úgy döntöttek, hogy nem alkalmaznak ilyen eltérést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki valamely másik tagállamban alkalmazandó ilyen eltéréseket igénybe vett. A javaslat szerint ezt a lehetőséget ki kell terjeszteni azon (meghatározott jogi aktusokkal összhangban lévő) eltérésekre is, amelyekre vonatkozóan az (EU) 2020/698 rendelet nem rendelkezett. A jogbiztonság érdekében a tagállamoknak értesíteniük kell a Bizottságot azon döntésükről, hogy nem alkalmazzák az e rendeletben előírt eltéréseket, mielőtt e rendelet érdemi rendelkezései teljeskörűen alkalmazandóvá nem válnak.
            
            
               •
                     Összhang a szabályozási terület jelenlegi rendelkezéseivel
            
         
         
            
               Az e rendelet által érintett jogszabályok nem tartalmaznak olyan kifejezett rendelkezéseket, amelyek lehetővé tennék a bizonyítványok és engedélyek érvényességének meghosszabbítását a Covid19-válság által előidézetthez hasonló helyzetekben. Ezért megfelelő rendelkezéseket kell elfogadni a jelenlegi válság hatásainak figyelembevétele, az egyének és gazdasági szereplők, valamint a tagállami hatóságok számára a jogbiztonság megteremtése érdekében.
            
            
               •
                     Összhang az Unió egyéb szakpolitikáival
            
            
               A szállítási és kapcsolódó szolgáltatások belső piacának hatékony működése attól függ, hogy a szolgáltatók folyamatosan nyújtanak-e szállítási szolgáltatásokat. A jelenlegi válság negatív következményei – mivel a vállalkozások nem tudnak megfelelni az alkalmazandó követelményeknek – veszélyeztethetik tevékenységük végzését. Ez az ilyen tevékenységhez rendelkezésre álló munkaerő szűküléséhez is vezethet, mivel hiányoznak azok a szükséges érvényes okmányok, amelyek lehetővé tennék számukra, hogy szakmájukat jogszerűen gyakorolják. A rendelet itt javasolt rendelkezései az (EU) 2020/698 rendelet célkitűzéseivel összhangban törekszenek továbbra is arra, hogy a jogbiztonság garantálásával és a közlekedési szakmák gyakorlásának lehetővé tételével kezeljék ezt a komoly problémát. 
            
            
               2.
                     JOGALAP, SZUBSZIDIARITÁS ÉS ARÁNYOSSÁG
            
            
               •
                     Jogalap
            
            
               A javaslat az Európai Unió működéséről szóló szerződés 91. cikkén és 100. cikkének (2) bekezdésén alapul.
            
            
               •
                     Szubszidiaritás (nem kizárólagos hatáskör esetén) 
            
            
               A szubszidiaritás elve értelmében uniós szintű intézkedés csak akkor hozható, ha a kitűzött célokat a tagállamok önmagukban nem tudják elérni. Az e javaslat alapjául szolgáló problémák az uniós jog rendelkezéseihez kapcsolódnak, és ezért csak az uniós jog rendelkezéseivel, azaz ideiglenes eltérésekkel orvosolhatók.
            
            
               •
                     Arányosság
            
            
               Az uniós fellépés a vonatkozó uniós jogszabályokban előírt mechanizmusok megfelelő működésének elérése miatt szükséges, figyelembe véve a jelenlegi Covid19-járvány nagyságrendjét és súlyosságát. A javasolt rendelet olyan célzott átmeneti intézkedéseket tartalmaz, amelyek szigorúan a jelenlegi Covid19-járványhoz kapcsolódnak, és a jog- és a közlekedésbiztonság, valamint a belső piac zavartalan működésének biztosításához szükséges mértékre korlátozódnak.
            
            
               •
                     A jogi aktus típusának megválasztása
            
            
               Ez a javaslat olyan konkrét rendelkezéseket tartalmaz, amelyek számos irányelv és rendelet alkalmazását érintik. A javasolt jogi aktus rendelkezéseit azonnal és közvetlenül kell alkalmazni annak érdekében, hogy a fuvarozók és más érintett személyek, valamint a tagállamok hatóságai számára haladéktalanul garantálják a jogbiztonságot. Ezért a vonatkozó bizonyítványok és engedélyek érvényességét, valamint az időszakos ellenőrzésekre, képzésekre vagy vizsgákra vonatkozó kötelezettséget ex lege meg kell hosszabbítani, még akkor is, ha a vonatkozó kérdéseket irányelv szabályozza. Az (EU) 2020/698 rendelethez hasonlóan, amelynek céljai megegyeznek a jelenlegi javaslattal, e jogalkotási aktusnak rendelet formáját kell öltenie, amely közvetlenül alkalmazandó, és amelyet nem kell átültetni a nemzeti jogba. 
            
            
               3.
                     AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •
                     Az érdekelt felekkel folytatott konzultációk
            
            
               
                  Az ügy sürgősségére tekintettel nem került sor hivatalos konzultációra az érdekelt felekkel. Azonban mind a tagállami hatóságok, mind az érdekelt felek felkérték a Bizottságot, hogy fogadjon el az (EU) 2020/698 rendeletben foglalt eltérések meghosszabbítására irányuló javaslatot. A Bizottság állandó kapcsolatban állt a tagállamok illetékes hatóságaival, és rendszeresen elemezte az említett rendelet rendelkezéseinek alkalmazását, és ennek során megismerte sajátos helyzetüket és meghallgatta az eltérések meghosszabbítására vonatkozó kérésüket.
               
            
            
               •
                     Szakértői vélemények beszerzése és felhasználása
            
            
               
                  Amint az már kifejtésre került, a szakértelem megfelelő összegyűjtése a helyzet sürgőssége miatt nem volt lehetséges. 
               
            
            
               •
                     Hatásvizsgálat
            
            
               
                  A helyzet sürgősségére való tekintettel hatásvizsgálat elvégzésére nem került sor. Ez a javaslat nem változtatja meg az érintett uniós jogszabályok elveit és mechanizmusait, és nem ró új kötelezettségeket az érintett felekre. Elsődleges célja, hogy a jelenlegi Covid19-világjárvány kitöréséből adódó rendkívüli okok miatt rövid időre meghosszabbítsa a bizonyítványok és engedélyek érvényességét és egyes határidőket. 
               
            
            
               •
                     Alapjogok
            
         
         
            
               
                  Tárgytalan
               
            
            
               4.
                     KÖLTSÉGVETÉSI VONZATOK
            
            
               
                  Tárgytalan
               
            
            
               5.
                     EGYÉB ELEMEK
            
            
               •
                     Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Az intézkedés nem tartalmaz konkrét nyomonkövetési vagy jelentéstételi szabályokat. Továbbra is bizonytalan, milyen lesz a Covid19-világjárvány lefolyása. Újabb fertőzési hullámok fordulhatnak elő, amelyek új kijárási korlátozásokhoz vezethetnek. Figyelembe kell venni a különböző tagállamok sajátos helyzetét is. Ezért a Bizottságot fel kell hatalmazni arra, hogy – az (EU) 2020/698 rendeletben előírtakhoz hasonlóan – a tagállamok bármelyike által benyújtott kérelem alapján engedélyezze a határidők újabb meghosszabbítását.
               
            
            
               •
                     A javaslat egyes rendelkezéseinek részletes magyarázata
            
            
               –Az Európai Parlament és a Tanács 2003/59/EK irányelve (2003. július 15.) az egyes közúti árufuvarozást vagy személyszállítást végző járművek vezetőinek alapképzéséről és továbbképzéséről, valamint a 3820/85/EGK tanácsi rendelet és a 91/439/EGK, illetve a 76/914/EGK tanácsi irányelv módosításáról
                  6
               .
            
            
               A 2003/59/EK irányelv az európai utak biztonságának garantálása érdekében meghatározza a hivatásos teherautó- és buszvezetőkre vonatkozó alapképesítési és továbbképzési követelményeket. Az irányelv célja, hogy az egész Unióban harmonizált minimális képesítési normákat állapítson meg. Az irányelv előírja, hogy a járművezetőknek alapképzésen, majd ötévente továbbképzésen kell részt venniük. Az elhúzódó Covid19-járvány miatt előfordulhat, hogy a képzési kötelezettség hatálya alá tartozó gépjárművezetők nem tudják e kötelezettséget teljesíteni, vagy nem tudják megújítani a továbbképzési kötelezettség teljesítését igazoló okmányokat. Ezért meg kell hosszabbítani azon szakmai alkalmassági bizonyítványok (SZAB-ok), valamint a vezetői engedélyen vagy a gépjármű-vezetői képesítési igazolványon e SZAB-ok alapján feltüntetett azon 95. harmonizált uniós kód vagy azon gépjármű-vezetői képesítési igazolványok érvényességét, amelyek e rendelkezéseknek megfelelően a 2020. szeptember 1. és 2021. április 30. közötti referencia-időszakban járnának le. Ezen okmányok érvényességi idejét hét hónappal meghosszabbítottnak kell tekinteni, és ennek megfelelően azoknak a közúti szállítás folyamatosságának biztosítása érdekében érvényben kell maradniuk.
            
            
               –Az Európai Parlament és a Tanács 2006/126/EK irányelve (2006. december 20.) a vezetői engedélyekről (átdolgozott szöveg)
                  7
               .
            
            
               A 2006/126/EK irányelv rendelkezik a tagállamok által uniós minta alapján kiállított vezetői engedélyek kölcsönös elismeréséről. A közúti közlekedésbiztonság javítása, az Unión belül mozgó polgárok szabad mozgásának megkönnyítése és a csalás lehetőségének csökkentése érdekében e vezetői engedélyekre vonatkozóan számos minimumkövetelményt állapít meg. Az irányelv ezért harmonizált érvényességi időket vezetett be valamennyi vezetői engedély kategória tekintetében. Az elhúzódó Covid19-járvány miatt előfordulhat, hogy a vezetői engedéllyel rendelkező személyek nem tudják vezetői engedélyüket megújítani vagy lecserélni. Ezért a közúti mobilitás folyamatosságának biztosítása érdekében azon vezetői engedélyeket, amelyek e rendelkezésekkel összhangban egyébként a 2020. szeptember 1. és 2021. április 30. közötti referencia-időszakban lejárnának, hét hónappal meghosszabbítottnak kell tekinteni.
            
            
               –Az Európai Parlament és a Tanács 165/2014/EU rendelete (2014. február 4.) a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról
                  8
               . 
            
            
               A vezetési időre, a munkaidőre és a pihenőidőre vonatkozó szabályok betartása elengedhetetlen a közúti közlekedésbiztonság és a tisztességes verseny elvének megőrzéséhez a közúti fuvarozás belső piacán. A menetíró készülékek és a járművezetői kártyák rögzítik az e szabályoknak való megfelelés értékeléséhez szükséges információkat. A 165/2014/EU rendelet (a menetíró készülékekről szóló rendelet) 23. cikke szerint a menetíró készülékeket az engedéllyel rendelkező műhelyekkel kétévente meg kell vizsgáltatni a járműbe beépített berendezés megfelelő működésének, kalibrálásának és biztonsági jellemzőinek értékelése érdekében. A járművezetői kártyák személyre szólnak, és azokat a nemzeti hatóságok öt évre állítják ki. Ha egy járművezetői kártya lejár, azt a menetíró készülékekről szóló rendelet 28. cikkének megfelelően új kártyával kell megújítani. A menetíró készülékekről szóló rendelet 29. cikke szerint amennyiben a járművezetői kártya megsérült, hibásan működik, elveszett vagy azt eltulajdonították, a járművezetőnek hét naptári napon belül kérelmeznie kell a szokásos tartózkodási helye szerinti tagállam illetékes hatóságainál a kártya cseréjét vagy pótlását. E hatóságok az erre irányuló részletes kérelem kézhezvételének időpontjától számított nyolc munkanapon belül cserekártyát biztosítanak. A tagállamok arról tájékoztatták a Bizottságot, hogy nehézségekbe ütközik a menetíró készülékek időszakos ellenőrzése és a járművezetői kártyák uniós jogszabályokban előírt határidőknek megfelelő megújítása. Ezek a nehézségek az elhúzódó Covid19-járványhoz kapcsolódó jelenlegi rendkívüli körülményeknek tudhatók be. Ilyen körülmények között biztosítani kell a tagállamok számára, hogy korlátozott időtartamra engedélyezhessék olyan menetíró készülékkel felszerelt járművek további közlekedését, amelynek ellenőrzését az esedékesség időpontjában nem végezték el. 
            
            
               Ezenkívül a lejárt járművezetői kártyák tekintetében a menetíró készülékről szóló rendelet 28. cikke szerint az új kártyát kérelmező járművezetők számára lehetőséget kell biztosítani, illetve kötelezni kell őket arra, hogy tevékenységük nyilvántartása érdekében életképes alternatívákat vegyenek igénybe mindaddig, amíg a kártyát kibocsátó hatóságok nem állítanak ki új kártyát a gépjárművezető számára. A menetíró készülékekről szóló rendelet 35. cikkének (2) bekezdésében a megsérült, hibásan működő, elveszett vagy eltulajdonított járművezetői kártyákra előírt eljárást értelemszerűen kell alkalmazni azokra a járművezetőkre, akiknek a kártyája lejárt. Ez a megközelítés megfelelő egyensúlyt biztosít a közlekedés szükséges folyamatossága és annak szükségessége között, hogy ne veszélyeztessék a közúti közlekedés biztonságát.
            
            
               –Az Európai Parlament és a Tanács 2014/45/EU irányelve (2014. április 3.) a gépjárművek és pótkocsijaik időszakos műszaki vizsgálatáról és a 2009/40/EK irányelv hatályon kívül helyezéséről
                  9
               .
            
            
               A 2014/45/EU irányelv meghatározza az időszakos műszaki vizsgálat harmonizált minimumkövetelményeit. Ezek közé tartozik különösen a vizsgálatok gyakorisága és következésképpen a műszaki vizsgálati bizonyítványok érvényessége. Az elhúzódó Covid19-járványhoz kapcsolódó jelenlegi rendkívüli körülmények miatt ezek a tevékenységek kivitelezhetetlenné válhatnak. Ezért szükséges, hogy a 2020. szeptember 1. és 2021. április 30. közötti referencia-időszakban elvégzendő műszaki vizsgálatokat egy későbbi időpontban, de legkésőbb az eredeti határidőt követő hét hónapon belül el lehessen végezni, és hogy az érintett bizonyítványok ennek megfelelően érvényben maradjanak.
            
            
               –Az Európai Parlament és a Tanács 1071/2009/EK rendelete (2009. október 21.) a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről
                  10
               .
            
            
               Az 1071/2009/EK rendelet meghatározza a közúti fuvarozói szakma gyakorlására vonatkozó feltételek közös szabályait. A jelenlegi körülmények között számos fuvarozási vállalkozást fenyegethet annak veszélye, hogy nem tudják teljesíteni a rendelkezésükre álló és az általuk használt járművekre vonatkozó követelményeket, illetve a pénzügyi helyzetre vonatkozó követelményt, tekintettel a tevékenység és következésképpen a forgalom csökkenésére, ami saját forrásaik szintjének csökkenéséhez vezethet. Ennek következtében az egyébként szerkezetileg életképes fuvarozók elveszíthetik működési engedélyüket, ami véget vethet szállítási tevékenységüknek. Tekintettel arra, hogy a népegészségügyi válság következtében csökkent a tevékenység mértéke, várható, hogy a vállalkozásoknak a szokásosnál hosszabb időre lesz szükségük annak bizonyításához, hogy a rendelkezésükre álló és az általuk használt járművekre vonatkozó követelmények, illetve a pénzügyi helyzetre vonatkozó követelmény ismét állandó jelleggel teljesül. Ezért helyénvaló az 1071/2009/EK rendelet 13. cikke (1) bekezdésének b) és c) pontjában e célból megállapított maximális határidőket hat hónapról tizenkét hónapra meghosszabbítani, tekintettel a szóban forgó rendelet 5. cikkének b) és c) pontjában említett, az érintett közúti fuvarozási vállalkozások rendelkezésére álló és az általuk használt járművekre vonatkozó követelmények értékelésére, valamint az említett vállalkozások pénzügyi helyzetére vonatkozó követelmény értékelésére, amennyiben ezek az értékelések a 2020. szeptember 1. és a 2021. április 30. közötti referencia-időszak egészére vagy egy részére vonatkoznak. Amennyiben már korábban megállapításra került, hogy e követelmények valamelyike nem teljesül, és az illetékes hatóság által meghatározott határidő még nem járt le, az illetékes hatóság számára lehetővé kell tenni, hogy a szóban forgó határidőt összesen 12 hónapra meghosszabbítsa.
            
            
               –Az Európai Parlament és a Tanács 1072/2009/EK rendelete (2009. október 21.) a nemzetközi közúti árufuvarozási piachoz való hozzáférés közös szabályairól
                  11
               .
            
            
               –Az Európai Parlament és a Tanács 1073/2009/EK rendelete (2009. október 21.) az autóbusszal végzett személyszállítás nemzetközi piacához való hozzáférés közös szabályairól és az 561/2006/EK rendelet módosításáról
                  12
               .
            
         
         
            
               A nemzetközi közúti árufuvarozáshoz és az autóbusszal végzett nemzetközi személyszállításhoz az e szolgáltatásokat nyújtó hivatásos fuvarozóknak közösségi engedéllyel kell rendelkezniük, az árufuvarozás tekintetében az 1072/2009/EK rendelet 6. cikkében, a személyszállítás tekintetében pedig az 1073/2009/EK rendelet 4. cikkében előírt feltételek szerint. 
            
            
               A közösségi engedély tanúsítja, hogy a fuvarozók az Unióban rendelkeznek székhellyel, és megfelelnek a nemzetközi szállítási szolgáltatások nyújtásához szükséges követelményeknek. Ezenkívül a nemzetközi árufuvarozás esetén, amennyiben a járművezető harmadik ország állampolgára, e járművezetőnek az 1072/2009/EK rendelet II. fejezetében meghatározott rendelkezéseknek megfelelően járművezetői igazolvánnyal kell rendelkeznie. A járművezetői igazolvány alapján a tagállamok ténylegesen ellenőrizhetik, hogy a harmadik országokból származó járművezetőket a szóban forgó fuvarozási műveletért felelős hivatásos fuvarozó törvényesen alkalmazza, vagy áll a gépjárművezető annak rendelkezésére. 
            
            
               A menetrend szerinti autóbuszos járatok üzemeltetése az 1073/2009 rendelet III. fejezetének rendelkezéseivel összhangban engedélyköteles. Ezen engedély megújítására értelemszerűen ugyanaz az eljárás vonatkozik. Az engedély számos feltételtől függ annak biztosítása érdekében, hogy egy adott fuvarozó alkalmas legyen egy adott menetrend szerinti járat üzemeltetésére. A közösségi engedély és a menetrend szerinti járatok engedélye kölcsönösen függ egymástól abban az értelemben, hogy ez utóbbi kiadásához közösségi engedélyre van szükség. A közösségi engedélyeket, a járművezetői igazolványokat és a menetrend szerinti autóbuszos járatokra vonatkozó engedélyeket a tagállamok illetékes hatóságai állítják ki a fuvarozók kérésére legfeljebb tíz évre (közösségi engedély), illetve öt évre (járművezetői igazolvány és engedély), és azok megújíthatók. Megújításuk feltétele annak ellenőrzése, hogy a kiállításuk alapjául szolgáló feltételek továbbra is teljesülnek-e. A tagállamok tájékoztatták a Bizottságot arról, hogy nehézségekbe ütközött ezen engedélyeknek és igazolványoknak az uniós jogszabályokban előírt határidőn belüli megújítása, illetve a megújításuk előtt szükséges ellenőrzések elvégzése. Ezek a nehézségek az elhúzódó Covid19-járványhoz kapcsolódó jelenlegi rendkívüli körülményeknek tudhatók be. Ugyanakkor elengedhetetlen a közlekedési szolgáltatások folytonosságának biztosítása. Ezért a fenti közösségi engedélyek, tanúsítványok és engedélyek érvényességét korlátozott időtartamra meg kell hosszabbítani.
            
            
               –Az Európai Parlament és a Tanács (EU) 2016/798 irányelve (2016. május 11.) a vasútbiztonságról
                  13
               .
            
            
               –Az Európai Parlament és a Tanács 2004/49/EK irányelve (2004. április 29.) a közösségi vasutak biztonságáról, valamint a vasúttársaságok engedélyezéséről szóló 95/18/EK tanácsi irányelv és a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló 2001/14/EK irányelv módosításáról (vasútbiztonsági irányelv)
                  14
               .
            
            
               
                  A 2004/49/EK irányelv és az (EU) 2016/798 irányelv szabályozza a biztonsági tanúsítványt és engedélyezést az Unióban. Az (EU) 2016/798 irányelv 2020. október 31-i hatállyal hatályon kívül helyezte a 2004/49/EK irányelvet. A 2004/49/EK irányelv az említett időpontig továbbra is alkalmazandó volt azokra a tagállamokra, amelyek az (EU) 2016/798 irányelv 33. cikkének (2) bekezdésével összhangban ugyanezen időpontig meghosszabbították ezen irányelv átültetési időszakát. 
               
               
                  Az (EU) 2016/798 irányelv 10. cikkének (13) bekezdésével összhangban a vasúti társaságnak rendelkeznie kell az Európai Unió Vasúti Ügynöksége vagy valamely nemzeti biztonsági hatóság által kiállított egységes biztonsági tanúsítvánnyal, amelyet kérelemre legfeljebb ötéves időszakra meg kell hosszabbítani. Az (EU) 2016/798 irányelv 12. cikkének (2) bekezdésével összhangban a pályahálózat-működtetők biztonsági engedélyének érvényességi ideje öt év. 
               
               
                  A 2004/49/EK irányelv 10. cikkének (5) bekezdésével összhangban a biztonsági tanúsítványt a vasúti társaság kérelmére legfeljebb ötéves időszakra hosszabbítják meg. A 2004/49/EK irányelv 11. cikkének (2) bekezdésével összhangban a biztonsági engedélyt az infrastruktúra működtetőjének kérelmére legfeljebb ötéves időszakra hosszabbítják meg. 
               
               
                  Az elhúzódó Covid19-járvány okozta rendkívüli helyzet miatt a nemzeti hatóságok, a vasúti társaságok és a pályahálózat-működtetők nehézségekbe ütköznek az (egységes) biztonsági tanúsítványok és biztonsági engedélyek megújítása, illetve – tekintettel a meglévő biztonsági engedélyek közelgő lejártára – a későbbi időszakokra szóló ilyen engedélyek kiadása során. Ezért meg kell hosszabbítani e dokumentumok megújítási határidejét és érvényességét annak biztosítása érdekében, hogy a vasúti társaságok és a pályahálózat-működtetők működése ne kerüljön veszélybe. A hét hónappal való meghosszabbítással kezelhetők azok a nehézségek, amelyekkel a nemzeti biztonsági hatóságok a helyszíni ellenőrzések elvégzése és az egyéb szükséges adminisztratív feladatok teljesítése során szembesülnek.
               
            
            
               –
               
                  Az Európai Parlament és a Tanács 2007/59/EK irányelve (2007. október 23.) a közösségi vasúti rendszereken mozdonyokat és vonatokat működtető mozdonyvezetők minősítéséről
               
               
                  15
               .
            
            
               
                  A 2007/59/EK irányelv 14. cikkének (5) bekezdésével összhangban az engedély – az 16. cikk (1) bekezdésére is figyelemmel – tíz évig érvényes. Az elhúzódó Covid19-járvány okozta rendkívüli helyzet miatt az illetékes hatóságok nehézségekbe ütköznek az engedélyek előírt feltételekkel történő megújítása során. Az azon időszak során megújítandó engedélyeknek, amely alatt a megújítás nem kivitelezhető, további hét hónapig kell érvényben maradniuk. Hasonlóképpen, a mozdonyvezetőknek további hét hónapot kell biztosítani az időszakos ellenőrzések elvégzésére.
               
            
            
               –Az Európai Parlament és a Tanács 2012/34/EU irányelve (2012. november 21.) az egységes európai vasúti térség létrehozásáról
                  16
               .
            
            
               
                  A 2012/34/EU irányelv 23. cikkének (2) bekezdésével összhangban az engedély mindaddig érvényes marad, amíg a vasúti társaság eleget tesz az említett irányelv III. fejezetében meghatározott kötelezettségeknek. Az engedélyező hatóság azonban dönthet úgy, hogy rendszeres felülvizsgálatot végez. Ez esetben a felülvizsgálatot legalább ötévente el kell végezni. A Covid19-járvány megnehezítette az engedélyező hatóságok számára e felülvizsgálatok elvégzését. Ezért azokban az esetekben, amikor a felülvizsgálatra vonatkozó határidő a 2020. szeptember 1. és 2021. április 30. közötti referencia-időszakban járna le, ezt a határidőt minden egyes érintett esetben hét hónappal meg kell hosszabbítani.
               
               
                  A 2012/34/EU irányelv 24. cikkének (3) bekezdése előírja, hogy az engedélyező hatóság – ha az engedélyt felfüggesztette vagy visszavonta a nem megfelelő pénzügyi helyzettel kapcsolatos követelmények miatt – ideiglenes engedélyt ad a vasúti társaság átszervezésének idejére, feltéve, hogy az nem veszélyezteti a biztonságot. Az ideiglenes engedély maximális érvényességi ideje mindazonáltal hét hónap. Az elhúzódó Covid19-járvány okozta rendkívüli körülmények miatt a hatóságoknak komoly nehézséget okoz a vonatkozó határozatok meghozatala, nevezetesen az ideiglenes engedély lejártát követő időszakra vonatkozó új engedélyek kiadása. Ezért a 2020. szeptember 1. és 2021. április 30. közötti referencia-időszakban kiadott vagy lejáró érintett ideiglenes engedélyek érvényességét hét hónappal meg kell hosszabbítani.
               
               
                  A 2012/34/EU irányelv 25. cikkének (2) bekezdése előírja az engedélyező hatóság számára, hogy három hónapon belül hozzon határozatot az engedély kiadása iránti kérelemről. A már említett okok miatt azonban az engedélyező hatóságok nincsenek abban a helyzetben, hogy időben cselekedjenek. A Bizottság ezért azt javasolja, hogy e hatóságoknak e tekintetben engedélyezzenek hét hónapos határidő-hosszabbítást a 2020. szeptember 1. és 2021. április 30. között benyújtott kérelmek vonatkozásában. 
               
               
                  A 2012/34/EU irányelv értelmében az engedélyező hatóságok felfüggeszthetik vagy visszavonhatják bármely olyan vasúti társaság engedélyét, amely esetleg nem képes eleget tenni a megfelelő pénzügyi teljesítőképességgel kapcsolatos követelményeknek. Ebben az esetben a hatóságok ideiglenes engedélyt adhatnak az ilyen vasúti társaságoknak az engedély visszavonását vagy felfüggesztését követően. Az ideiglenes engedély célja, hogy lehetővé tegye a vasúti társaság számára a szerkezetátalakítást és a tevékenység végzését, feltéve, hogy az nem veszélyezteti a biztonságot. A tapasztalatok azonban azt mutatják, hogy az ideiglenes engedély nagyon rossz üzenet is egyben a piac számára a vasúti társaság életben maradási képességéről, ami viszont súlyosbítja pénzügyi problémáit, különösen pénzforgalmi tekintetben. Valószínű, hogy számos vasúti társaság, amely pénzügyileg stabil volt a válság előtt, olyan helyzetbe kerül, hogy pénzügyi helyzetére tekintettel az engedélyét fel kellene függeszteni vagy vissza kellene vonni. A jelenlegi válsággal összefüggésben ez indokolatlan lehet, különösen gazdasági és biztonsági szempontból. Ezenkívül a vasúti társaságoknak több időre lehet szükségük ahhoz, hogy a Covid19-járvány megfékezését követően pénzügyileg stabilizálódjanak.
               
               
                  A Bizottság ezért azt javasolja, hogy ideiglenesen engedélyezzék a tagállamok számára, hogy a meglévő engedélyt változatlanul fenntartsák, azaz tartózkodjanak annak visszavonásától vagy felfüggesztésétől, valamint az ideiglenes engedély kiadásától, feltéve, hogy az nem veszélyezteti a biztonságot. A tagállamok továbbra is nyomon követhetnék a szóban forgó vasúti társaságok pénzügyi helyzetét, különösen az utasok indokolatlan biztonsági kockázatoktól való védelme érdekében. Ennek következtében a vasúti társaságokra nem vonatkoznának indokolatlan korlátozások, és pénzügyileg jobb feltételekkel tudnának talpra állni.
               
            
            
               –
               
                  A Tanács 96/50/EK irányelve (1996. július 23.) a Közösségen belüli belvízi árufuvarozásra és személyszállításra vonatkozó nemzeti hajóvezetői bizonyítvány megszerzési feltételeinek összehangolásáról
               
               
                  17
               .
            
            
               
                  A 96/50/EK irányelv 6. cikkének (2) bekezdése előírja, hogy a hajóvezetői bizonyítvány birtokosának 65. életéve betöltése után három hónappal, majd azt követően évente orvosi vizsgálatnak kell alávetnie magát. Mivel azonban az egészségügyi szolgáltatásokhoz való hozzáférés a nem sürgősségi vizsgálatok esetében korlátozott, az elhúzódó Covid19-járvánnyal kapcsolatban hozott intézkedések miatt előfordulhat, hogy a hajóvezetői bizonyítvány birtokosai nem vehetnek részt az ezen intézkedések által érintett időszakon belül esedékes orvosi vizsgálatokon. Ezért azokban az esetekben, amikor az orvosi vizsgálaton való részvételre vonatkozó határidő a 2020. szeptember 1. és 2021. április 30. közötti referencia-időszakban járna le, ezt a határidőt minden egyes érintett esetben hét hónappal meg kell hosszabbítani.
               
            
            
               –Az Európai Parlament és a Tanács (EU) 2016/1629 irányelve (2016. szeptember 14.) a belvízi hajókra vonatkozó műszaki követelmények megállapításáról, a 2009/100/EK irányelv módosításáról és a 2006/87/EK irányelv hatályon kívül helyezéséről
                  18
               .
            
         
         
            
               Az (EU) 2016/1629 irányelv 10. cikkének megfelelően az uniós belvízi hajóbizonyítványok érvényességi ideje korlátozott. Ezenkívül az (EU) 2016/1629 irányelv 28. cikke előírja az ezen irányelv hatálya alá tartozó, és a tagállamok illetékes hatóságai által a korábban alkalmazandó, a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről szóló, 2006. december 12-i 2006/87/EK európai parlamenti és tanácsi irányelvnek
                  19
                megfelelően kiadott okmányok érvényességének folyamatosságát. 
            
            
               Az elhúzódó Covid19-járvány miatt hozott intézkedések kivitelezhetetlenné és esetenként lehetetlenné tehetik az illetékes hatóságok számára, hogy a vonatkozó bizonyítványok érvényességének meghosszabbítása érdekében műszaki szemlét végezzenek, vagy hogy az (EU) 2016/1629 irányelv 28. cikkében említett okmányokat pótolják. 
            
            
               Ezért a jogbiztonság érdekében és az érintett belvízi hajók folyamatos üzemeltetésének lehetővé tétele érdekében helyénvaló hét hónappal meghosszabbítani azon uniós belvízi hajóbizonyítványok, valamint az (EU) 2016/1629 irányelv 28. cikkének hatálya alá tartozó azon okmányok érvényességét, amelyek egyébként 2020. szeptember 1. és 2021. április 30. között lejárnának.
            
            
               –Az Európai Parlament és a Tanács 2004/725/EK rendelete (2004. március 31.) a hajók és kikötőlétesítmények védelmének fokozásáról
                  20
               .
            
            
               –Az Európai Parlament és a Tanács 2005/65/EK irányelve (2005. október 26.) a kikötővédelem fokozásáról
                  21
               .
            
            
               Az elhúzódó Covid19-járvány ebben az időszakban megnehezítette a tengeri védelmi ellenőrzések és felmérések lefolytatását, mivel azok megkövetelik az ellenőrök fizikai jelenlétét a kikötőkben, a kikötői létesítményekben és a hajókon. Ez gyakran azt jelenti, hogy kivitelezhetetlen az uniós tengeri védelmi jogszabályokban előírt felmérések és tervek meghatározott határidőkön belüli megújítása. Ezért a biztonság veszélyeztetése nélkül rugalmas és pragmatikus megoldásokat kell biztosítani, szükség szerint észszerű idővel meghosszabbítva ezen okmányok érvényességét. Ez vonatkozik a tengerhajózási biztonsági gyakorlatok rendszerességére is, amelyek végrehajtása a Covid19 terjedésének megelőzése vagy megfékezése érdekében hozott nemzeti intézkedések miatt is nehézségekbe ütközhet.
            
            
               2021/0012 (COD)
            
            
               Javaslat
            
            
               AZ EURÓPAI PARLAMENT ÉS A TANÁCS RENDELETE
            
            
               a közlekedésre vonatkozó szabályozás bizonyos területein egyes bizonyítványok és engedélyek megújításával és meghosszabbításával, valamint egyes időszakos ellenőrzések és továbbképzések elhalasztásával kapcsolatos egyedi és átmeneti intézkedéseknek a Covid19-járványra tekintettel az (EU) 2020/698 rendelet szerinti referencia-időszakokat követő referencia-időszakokra történő megállapításáról
            
            
               (EGT-vonatkozású szöveg)
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen 91. cikkére és 100. cikkének (2) bekezdésére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Gazdasági és Szociális Bizottság véleményére, 
            
            
               tekintettel a Régiók Bizottságának véleményére,
            
            
               rendes jogalkotási eljárás keretében,
            
            
               mivel:
            
            
               (1)Az elhúzódó Covid19-járvány és a következtében kialakult népegészségügyi válság eddig sosem látott kihívást jelent a tagállamok számára, és nagy terhet ró a nemzeti hatóságokra, az uniós polgárokra és a gazdasági szereplőkre, különösen a szállítási szolgáltatókra. A népegészségügyi válság eredményezte rendkívüli körülmények hatással vannak a tagállamok illetékes hatóságainak rendes tevékenységére és a fuvarozási vállalkozások munkájára a különböző közlekedési ágazatokban elvégzendő adminisztratív formalitások tekintetében, amit a vonatkozó intézkedések meghozatalakor nem lehetett előre látni. E rendkívüli körülmények erősen kihatnak számos, az uniós közlekedési jog hatálya alá tartozó területre. 
            
         
         
            
               (2)Különösen, a szállítási szolgáltatók és más érintett személyek nem tudják elvégezni a bizonyítványok és engedélyek megújításával vagy meghosszabbításával kapcsolatos egyes uniós jogi rendelkezéseknek való megfelelés érdekében szükséges alakiságokat vagy eljárásokat, vagy nem tudják megtenni az érvényességük fenntartásához szükséges egyéb lépéseket. Ugyanezen okokból előfordulhat, hogy a tagállamok illetékes hatóságai nem tudnak eleget tenni az uniós jogban megállapított kötelezettségeknek, és nem tudják biztosítani, hogy a szállítási szolgáltatók által benyújtott vonatkozó kérelmeket az alkalmazandó határidők lejárta előtt elbírálják. 
            
            
               (3)Az (EU) 2020/698 európai parlamenti és tanácsi rendelet
                  22
                egyedi és átmeneti intézkedéseket állapított meg bizonyos bizonyítványok és engedélyek megújítására és érvényességi idejének meghosszabbítására, valamint egyes időszakos ellenőrzések és továbbképzések elhalasztására vonatkozóan, amelyeket az említett rendeletben említett uniós jogszabályok értelmében vagy a 2020. március 1., vagy bizonyos esetekben 2020. február 1. és 2020. augusztus 31. közötti referencia-időszakban kellett volna elvégezni. Az említett rendeletnek megfelelően ezeket a bizonyítványokat és engedélyeket, valamint egyes időszakos ellenőrzéseket és továbbképzéseket hat hónappal, illetve bizonyos esetekben hét hónappal meghosszabbították, illetve elhalasztották.
            
            
               (4)Egyes tagállamok, amelyek már 2020. augusztus 1. előtt úgy vélték, hogy a Covid19 terjedésének megelőzése vagy megfékezése érdekében hozott intézkedéseik miatt bizonyos bizonyítványok és engedélyek megújítása, valamint egyes továbbképzések vagy időszakos ellenőrzések elvégzése valószínűleg 2020. augusztus 31. után is kivitelezhetetlen marad, indokolással ellátott kérelmet nyújtottak be a Bizottsághoz további egyedi meghosszabbítások alkalmazásának engedélyezése iránt. A Bizottság hat ilyen, meghosszabbítást engedélyező határozatot fogadott el
                  23
               . 
            
            
               (5)Annak ellenére, hogy 2020 nyarán javult a Covid19-járvánnyal kapcsolatos helyzet, a világjárvány hatásainak 2020 harmadik negyedévében is tapasztalható elhúzódása, sőt esetenként súlyosbodása arra kényszerítette a tagállamokat, hogy fenntartsák és bizonyos esetekben fokozzák a betegség terjedésének megelőzése érdekében hozott intézkedéseket. Az említett intézkedések következményeképpen a szállítási szolgáltatók és más érintett személyek a 2020. tavaszi helyzethez hasonlóan nem tudják elvégezni a bizonyítványok és engedélyek megújításával vagy meghosszabbításával kapcsolatos egyes uniós jogi rendelkezéseknek való megfelelés érdekében, illetve az időszakos ellenőrzések vagy továbbképzések elvégzése érdekében szükséges alakiságokat vagy eljárásokat, vagy nem tudják megtenni az érvényesség fenntartásához szükséges egyéb lépéseket. Ugyanezen okokból előfordulhat, hogy a tagállamok illetékes hatóságai nem tudnak eleget tenni az uniós jogban megállapított kötelezettségeknek, és nem tudják biztosítani, hogy a szállítási szolgáltatók által benyújtott vonatkozó kérelmeket az alkalmazandó határidők lejárta előtt elbírálják.
            
            
               (6)Ezért intézkedéseket kell elfogadni e problémák megoldása, valamint a jogbiztonság és az érintett jogi aktusok megfelelő működésének biztosítása érdekében. Az ehhez szükséges kiigazításokat meg kell tenni, különösen bizonyos határidők tekintetében, a Bizottság azon lehetőségének biztosításával együtt, hogy bármely tagállam kérésére határidő-hosszabbítást engedélyezzen. 
            
            
               (7)A 2003/59/EK európai parlamenti és tanácsi irányelv
                  24
                meghatározza az egyes közúti árufuvarozást vagy személyszállítást végző járművek vezetőinek alapképzésére és továbbképzésére vonatkozó szabályokat. Ezeknek a gépjárművezetőknek szakmai alkalmassági bizonyítvánnyal kell rendelkezniük, és a továbbképzés elvégzését vezetői engedéllyel vagy gépjárművezetői képesítési igazolvánnyal kell igazolniuk, amelyen a továbbképzést nyilvántartják. Mivel a szakmai alkalmassági bizonyítvánnyal rendelkezők számára a továbbképzés elvégzése és az annak elvégzését igazoló szakmai alkalmassági bizonyítványok megújítása a Covid19-járvány által okozott – egyes tagállamokban 2020. augusztus 31. után is fennálló – rendkívüli körülmények következtében nehézségekbe ütközik, a közúti szállítás folyamatosságának biztosítása érdekében e szakmai alkalmassági bizonyítványok érvényességét a lejáratukat követő hét hónappal meg kell hosszabbítani.
            
            
               (8)A 2006/126/EK európai parlamenti és tanácsi irányelv
                  25
                szabályozza a vezetői engedélyeket. Ezen irányelv rendelkezik a tagállamok által uniós minta alapján kiállított vezetői engedélyek kölcsönös elismeréséről, és megállapítja az ezen engedélyekre vonatkozó minimumkövetelményeket. Különösen, a gépjárművezetőknek érvényes vezetői engedéllyel kell rendelkezniük, amelyet igazgatási érvényességének lejártakor meg kell újítani, vagy bizonyos esetekben le kell cserélni. Mivel a Covid19-járvány által okozott – egyes tagállamokban 2020. augusztus 31. után is fennálló – rendkívüli körülmények miatt a vezetői engedélyek megújítása nehézségekbe ütközik, a közúti mobilitás folyamatosságának biztosítása érdekében egyes vezetői engedélyek érvényességi idejét a lejáratuktól számított hét hónappal meg kell hosszabbítani. 
            
            
               (9)A 165/2014/EU európai parlamenti és tanácsi rendelet
                  26
                meghatározza a közúti közlekedésben használt menetíró készülékekre vonatkozó szabályokat. A tisztességes verseny és a közúti biztonság biztosításához elengedhetetlen a vezetési időre, a munkaidőre és a pihenőidőre vonatkozóan az 561/2006/EK európai parlamenti és tanácsi rendeletben
                  27
                és a 2002/15/EK európai parlamenti és tanácsi irányelvben
                  28
                meghatározott szabályok betartása. Mivel biztosítani kell a közúti szállítási szolgáltatások folyamatosságát annak ellenére, hogy a Covid19-járvány okozta rendkívüli körülmények tartós fennmaradása miatt nehézségekbe ütközik a menetíró készülékek rendszeres ellenőrzése, a 165/2014/EU rendelet 23. cikkének (1) bekezdésében említett azon ellenőrzéseket, amelyeket 2020. szeptember 1. és 2021. április 30. között kellett volna elvégezni, legkésőbb hét hónappal azt követően kell elvégezni, hogy az említett cikk értelmében azokat el kellett volna végezni. Ugyanezen okból a Covid19-járvány okozta rendkívüli körülmények miatt a járművezetői kártyák megújításával és pótlásával kapcsolatos nehézségek indokolttá teszik, hogy a tagállamok illetékes hatóságai több időt kapjanak e célokra. Ezen esetekben a gépjárművezetők számára lehetőséget kell biztosítani, illetve kötelezni kell őket arra, hogy az új kártyájuk kézhez vételéig a vezetési időre, a munkaidőre és a pihenőidőre vonatkozó szükséges információk rögzítéséhez életképes alternatívákat vegyenek igénybe.
            
            
               (10)A 2014/45/EU európai parlamenti és tanácsi irányelv
                  29
                meghatározza a gépjárművek és pótkocsijuk időszakos műszaki vizsgálatára vonatkozó szabályokat. Az időszakos műszaki vizsgálat összetett feladat, amely annak biztosítására szolgál, hogy a járművek használatuk során biztonságos és környezetvédelmi szempontból megfelelő állapotban legyenek. Mivel a Covid19-járvány által okozott – egyes tagállamokban 2020. augusztus 31. után is fennálló – rendkívüli körülmények miatt nehézségekbe ütközik az időszakos műszaki vizsgálat elvégzése, a 2020. szeptember 1. és 2021. április 30. között elvégzendő időszakos műszaki vizsgálatokat egy későbbi időpontban, de legkésőbb az eredeti határidőt követő hét hónapon belül kell elvégezni, és az érintett bizonyítványoknak az említett későbbi időpontig érvényben kell maradniuk. 
            
            
               (11)Az 1071/2009/EK európai parlamenti és tanácsi rendelet
                  30
                meghatározza a közúti fuvarozói szakma gyakorlására vonatkozó feltételek közös szabályait. A 2020. augusztus 31. után is tartó Covid19-járvány és a kapcsolódó népegészségügyi válság következtében egyes fuvarozási vállalkozások esetében már nem teljesülnek a rendelkezésükre álló és az általuk használt járművekre vonatkozó követelmények. A járvány okozta válság súlyos következményekkel jár a pénzügyi ágazatra nézve, és egyes fuvarozási vállalkozások már nem felelnek meg a pénzügyi helyzetre vonatkozó követelménynek. Tekintettel arra, hogy a népegészségügyi válság következtében csökkent a tevékenység mértéke, várható, hogy a vállalkozásoknak a szokásosnál hosszabb időre lesz szükségük annak bizonyításához, hogy a rendelkezésükre álló és az általuk használt járművekre vonatkozó követelmények, illetve a pénzügyi helyzetre vonatkozó követelmény ismét állandó jelleggel teljesül. Ezért helyénvaló az 1071/2009/EK rendelet 13. cikke (1) bekezdésének b) és c) pontjában e célból megállapított maximális határidőket indokolt hat hónapról tizenkét hónapra meghosszabbítani, tekintettel a szóban forgó rendelet 5. cikkének b) és c) pontjában említett, az érintett közúti fuvarozási vállalkozások rendelkezésére álló és az általuk használt járművekre vonatkozó követelmények értékelésére, valamint az említett vállalkozások pénzügyi helyzetére vonatkozó követelmény értékelésére, amennyiben ezek az értékelések a 2020. szeptember 1. és a 2021. április 30. közötti referencia-időszak egészére vagy egy részére vonatkoznak. Amennyiben már korábban megállapításra került, hogy az említett követelmények valamelyike nem teljesül, és az illetékes hatóság által meghatározott határidő még nem járt le, az illetékes hatóság számára lehetővé kell tenni, hogy a szóban forgó határidőt összesen tizenkét hónapra meghosszabbítsa.
            
            
               (12)Az 1072/2009/EK európai parlamenti és tanácsi rendelet
                  31
                meghatározza a nemzetközi közúti árufuvarozási piachoz, az 1073/2009/EK európai parlamenti és tanácsi rendelet
                  32
                pedig meghatározza az autóbusszal végzett személyszállítás nemzetközi piacához való hozzáférés közös szabályait. A nemzetközi közúti árufuvarozás és az autóbusszal végzett nemzetközi személyszállítás többek között közösségi engedélyhez, valamint az árufuvarozást végző, harmadik országbeli állampolgár járművezetők esetében járművezetői igazolványhoz kötött. A menetrend szerinti autóbuszjáratok üzemeltetése szintén engedélyhez kötött. Ezek az igazolványok és engedélyek meghosszabbíthatók, miután ellenőrzésre került, hogy a vonatkozó feltételek továbbra is teljesülnek. Mivel a 2020. augusztus 31. után is tartó Covid19-járvány okozta rendkívüli körülmények miatt az engedélyek és igazolványok megújítása nehézségekbe ütközik, a közúti mobilitás folyamatosságának biztosítása érdekében érvényességüket a lejáratuktól számított hét hónappal meg kell hosszabbítani.
            
            
               (13)Az (EU) 2016/798 európai parlamenti és a tanácsi irányelv
                  33
                meghatározza a vasútbiztonságra vonatkozó szabályokat. Tekintettel a kijárási korlátozásokra, beleértve a 2020. augusztus 31. után is tartó Covid19-járvány megfékezésével járó többletmunkára, a nemzeti hatóságok, a vasúti társaságok és a pályahálózat-működtetők nehézségekbe ütköznek az egységes biztonsági tanúsítványok megújítása és – tekintettel a meglévő biztonsági engedélyek közelgő lejártára – az ilyen engedélyek következő időszakra történő kiállítása tekintetében, az említett irányelv 10. és 12. cikke alapján. Az egységes biztonsági tanúsítványok megújításának határidejét ezért hét hónappal meg kell hosszabbítani, és a meglévő egységes biztonsági tanúsítványoknak ennek megfelelően érvényben kell maradniuk. Hasonlóképpen, a biztonsági engedélyek érvényességét hét hónappal meg kell hosszabbítani.
            
            
               (14)Az (EU) 2016/798 irányelv 33. cikkének (2) bekezdésével összhangban egyes tagállamok 2020. június 16-ig meghosszabbították az említett irányelv átültetésére vonatkozó határidőt. Az (EU) 2016/798 irányelvet módosító (EU) 2020/700 európai parlamenti és tanácsi irányelv
                  34
                lehetőséget biztosított e tagállamok számára az átültetési időszak 2020. október 31-ig történő további meghosszabbítására. A 2004/49/EK európai parlamenti és tanácsi irányelv
                  35
                szabályai tehát 2020. október 31-ig alkalmazandók maradtak ezekben a tagállamokban, és az érintett tagállamok továbbra is jogosultak voltak az említett irányelv szerinti tanúsítványok kiállítására. Az említett irányelv alapján kiállított biztonsági tanúsítványok az (EU) 2016/798 irányelvnek megfelelően lejáratukig érvényesek maradnak. Ezért rendelkezni kell a 2004/49/EK irányelv 10. és 11. cikke alapján kiadott biztonsági tanúsítványok és biztonsági engedélyek megújítására vonatkozó határidők meghosszabbításáról is, és egyértelművé kell tenni, hogy az érintett biztonsági tanúsítványok és engedélyek ennek megfelelően érvényben maradnak.
            
            
               (15)A 2007/59/EK európai parlamenti és tanácsi irányelv
                  36
                meghatározza az uniós vasúti rendszereken mozdonyokat és vonatokat működtető mozdonyvezetők minősítésére vonatkozó szabályokat. Az irányelv 14. cikkének (5) bekezdése és 16. cikke előírja, hogy a mozdonyvezetői engedélyek érvényessége tíz évre korlátozódik, és azokat időszakosan ellenőrizni kell. Mivel a 2020. augusztus 31. után is tartó Covid19-járvány okozta rendkívüli körülmények miatt az engedélyek megújítása nehézségekbe ütközik, a 2020. szeptember 1. és 2021. április 30. között lejáró engedélyek érvényességét a lejáratuktól számított hét hónappal meg kell hosszabbítani. Hasonlóképpen, a mozdonyvezetőknek további hét hónapot kell biztosítani az időszakos ellenőrzések elvégzésére.
            
            
               (16)A 2012/34/EU európai parlamenti és tanácsi irányelv
                  37
                létrehozta az egységes európai vasúti térséget. Az említett irányelv 23. cikkének (2) bekezdése értelmében az engedélyező hatóságok rendszeres felülvizsgálatot folytathatnak annak ellenőrzése érdekében, hogy egy vasúti társaság továbbra is teljesíti-e az említett irányelv III. fejezetében foglalt azon kötelezettségeket, amelyek az említett vasúti társaság engedélyére vonatkoznak. Az említett irányelv 24. cikkének (3) bekezdése értelmében az engedélyező hatóságok a nem megfelelő pénzügyi helyzettel kapcsolatos követelményeknek való meg nem felelés miatt felfüggeszthetik vagy visszavonhatják az engedélyt, és ideiglenes engedélyt adhatnak a vasúti társaság átszervezésének idejére, feltéve, hogy az nem veszélyezteti a biztonságot. A 2020. augusztus 31. után is tartó Covid19-járvány okozta rendkívüli körülmények miatt az engedélyező hatóságoknak komoly nehézséget okoz a meglévő engedélyek rendszeres felülvizsgálatának elvégzése és az új engedélyeknek az ideiglenes engedély lejártát követően történő kiadása tekintetében a vonatkozó határozatok meghozatala. Ezért a rendszeres felülvizsgálatok lefolytatására vonatkozó határidőket, amelyek az említett irányelvvel összhangban 2020. szeptember 1. és 2021. április 30. között lejárnak, hét hónappal meg kell hosszabbítani. Hasonlóképpen, a 2020. szeptember 1. és 2021. április 30. között lejáró érintett ideiglenes engedélyek érvényességét hét hónappal meg kell hosszabbítani.
            
            
               (17)A 2012/34/EU irányelv 25. cikkének (2) bekezdése előírja az engedélyező hatóságok számára, hogy a vonatkozó információk, nevezetesen az említett irányelv III. mellékletében említett adatok benyújtását követően az engedélykérelmekről három hónapon belül határozatot kell hozni. Mivel a 2020. augusztus 31. után is tartó Covid19-járvány okozta rendkívüli körülmények miatt nehéz meghozni a vonatkozó határozatokat, ezt a határidőt hét hónappal meg kell hosszabbítani.
            
            
               (18)Azok a vasúti társaságok, amelyek pénzügyileg stabil helyzetben voltak a Covid19-járvány előtt, olyan likviditási problémákkal szembesülnek, amelyek engedélyük felfüggesztéséhez, visszavonásához vagy annak ideiglenes engedéllyel való felváltásához vezethetnek anélkül, hogy annak strukturális gazdasági indokai lennének. A 2012/34/EU irányelv 24. cikkének (3) bekezdése szerinti ideiglenes engedély megadása negatív üzenetet jelenthet a piac számára a vasúti társaságok túlélési képességéről, ami viszont súlyosbítaná az egyébként átmeneti pénzügyi problémáikat. Az (EU) 2020/698 rendelet értelmében és tekintettel a 2020. augusztus 31. után is tartó Covid19-járványra, ezért rendelkezni kell arról, hogy amennyiben az engedélyező hatóság a 2020. szeptember 1. és 2021. április 30. közötti időszakban elvégzett ellenőrzés alapján megállapítja, hogy egy vasúti társaság már nem teljesíti a megfelelő pénzügyi teljesítőképességgel kapcsolatos követelményeket, 2021. április 30. előtt dönthessen úgy, hogy nem függeszti fel vagy nem vonja vissza az ilyen érintett vasúti társaság engedélyét, feltéve, hogy az nem veszélyezteti a biztonságot, és feltéve, hogy a következő hét hónapon belül valós esély mutatkozik a vasúti társaság pénzügyi helyzetének kielégítő rendezésére. 2021. április 30. után a vasúti társaságnak a 2012/34/EU irányelv 24. cikkének (1) bekezdésében meghatározott általános szabályok hatálya alá kell tartoznia.
            
            
               (19)A 96/50/EK tanácsi irányelv
                  38
                meghatározza az Unión belüli belvízi árufuvarozásra és személyszállításra vonatkozó hajóvezetői bizonyítvány megszerzésének feltételeit. A hajóvezetői bizonyítvány birtokosának 65. életéve betöltése után rendszeres orvosi vizsgálatnak kell alávetnie magát. Tekintettel a 2020. augusztus 31. után is tartó Covid19-járvánnyal kapcsolatban hozott intézkedésekre, és különösen arra, hogy orvosi vizsgálatok céljából korlátozottan lehet az egészségügyi szolgáltatásokhoz hozzáférni, a hajóvezetői bizonyítvány birtokosai nem vethetők alá az ezen intézkedések által érintett időszakon belül esedékes orvosi vizsgálatoknak. Ezért azokban az esetekben, amikor az orvosi vizsgálatokon való részvételre vonatkozó határidő egyébként 2020. szeptember 1. és 2021. április 30. között járt volna le vagy járna le, ezt a határidőt minden egyes érintett esetben hét hónappal meg kell hosszabbítani. A hajóvezetői bizonyítványoknak ennek megfelelően érvényben kell maradniuk.
            
            
               (20)Az (EU) 2016/1629 európai parlamenti és tanácsi irányelv
                  39
                meghatározza a belvízi hajókra vonatkozó műszaki követelményeket. Az említett irányelv 10. cikke korlátozza az uniós belvízi hajóbizonyítványok érvényességi idejét. Ezenkívül az (EU) 2016/1629 irányelv 28. cikke előírja, hogy az említett irányelv hatálya alá tartozó, és a tagállamok illetékes hatóságai által a korábban alkalmazandó irányelvnek, a 2006/87/EK európai parlamenti és tanácsi irányelvnek
                  40
                megfelelően 2018. október 6. előtt kiadott okmányok lejáratukig érvényben maradnak. A 2020. augusztus 31. után is tartó Covid19-járvány miatt hozott intézkedések kivitelezhetetlenné és esetenként lehetetlenné tehetik az illetékes hatóságok számára, hogy a vonatkozó bizonyítványok érvényességének meghosszabbítása érdekében műszaki szemléket végezzenek, vagy hogy az (EU) 2016/1629 irányelv 28. cikkében említett okmányokat pótolják. Ezért az érintett belvízi hajók folyamatos üzemeltetésének lehetővé tétele érdekében helyénvaló hét hónappal meghosszabbítani azon uniós belvízi hajóbizonyítványok, valamint az (EU) 2016/1629 irányelv 28. cikkének hatálya alá tartozó azon okmányok érvényességét, amelyek egyébként 2020. szeptember 1. és 2021. április 30. között jártak volna le vagy járnának le.
            
            
               (21)A 2004/725/EK európai parlamenti és tanácsi rendelet
                  41
                meghatározza a hajók és kikötőlétesítmények védelmének fokozására vonatkozó szabályokat. A 2005/65/EK európai parlamenti és tanácsi irányelv
                  42
                meghatározza a kikötővédelem növelését célzó intézkedéseket a védelmi eseményekkel szemben. Ezen irányelv biztosítani kívánja továbbá, hogy a kikötővédelem növelése javítsa a 2004/725/EK rendelet alkalmazása céljából foganatosított védelmi intézkedéseket. A 2020. augusztus 31. után is tartó Covid19-járvány megnehezíti a tagállami hatóságok által végzett tengeri védelmi ellenőrzéseket és felméréseket, amelyek a tengerbiztonság területén bizonyos okmányok megújításához szükségesek. Ezért az említett uniós jogi aktusok által előírt védelmi felmérések és védelmi tervek felülvizsgálatára vonatkozó határidőket észszerű idővel meg kell hosszabbítani annak érdekében, hogy a tagállamok és a hajózási ágazat – a biztonság veszélyeztetése nélkül – rugalmas és pragmatikus megközelítést alkalmazhasson, és a létfontosságú beszállítói láncokat nyitva tarthassa. Rugalmasságot kell biztosítani azon tengerhajózási biztonsági gyakorlatok esetében is, amelyeket az uniós tengerhajózási biztonsági jogi aktusok szerint bizonyos határidőkön belül kell elvégezni.
            
         
         
            
               (22)Amennyiben egy tagállam úgy ítéli meg, hogy azon szabályok alkalmazása, amelyektől e rendelet eltérést biztosít többek között a bizonyítványok és engedélyek megújításával vagy meghosszabbításával kapcsolatban, a tagállam által a Covid19-járvány terjedésének megelőzése vagy megfékezése érdekében hozott intézkedések miatt valószínűleg az e rendeletben megállapított határidőkön túl is kivitelezhetetlen marad, a Bizottságot fel kell hatalmazni arra, hogy az adott tagállam 2021. április 1-jéig benyújtott kérésére engedélyezhesse az érintett tagállam számára az e rendeletben meghatározott határidők adott esetben további meghosszabbítását. A jogbiztonság szavatolása és annak biztosítása érdekében, hogy a közlekedés biztonsága és védelme ne forogjon kockán, ezen határidő-meghosszabbításnak az ahhoz szükséges időtartamra kell korlátozódnia, amely alatt az alakiságok, eljárások, ellenőrzések és képzések elvégzése valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               (23)A Covid19-járvány az egész Unióra hatással volt, de nem azonos módon. A járvány eltérő mértékben és eltérő időszakban sújtott le a tagállamokra. Tekintettel arra, hogy a rendes körülmények között alkalmazandó szabályoktól való eltérést a szükséges mértékre kell korlátozni, a tagállamok számára a 2003/59/EK irányelv, a 2006/126/EK irányelv, a 165/2014/EU rendelet, a 2014/45/EU irányelv, az 1072/2009/EK rendelet, az 1073/2009/EK rendelet, az (EU) 2016/798 irányelv, a 2004/49/EK irányelv, a 2007/59/EK irányelv, a 2012/34/EU irányelv, a 96/50/EK irányelv, az (EU) 2016/1629 irányelv, a 725/2004/EK rendelet és a 2005/65/EK irányelv tekintetében lehetővé kell tenni, hogy az említett jogi aktusokat az e rendeletben előírt eltérések alkalmazása nélkül alkalmazzák továbbra is, amennyiben az említett jogi aktusok alkalmazása kivitelezhető marad. Ugyanez alkalmazandó akkor, amikor valamely tagállam ilyen nehézségekkel nézett szembe, de azok enyhítése érdekében megfelelő nemzeti intézkedéseket hozott. Az ezen lehetőség igénybevétele mellett döntő tagállamok azonban nem akadályozhatják meg, hogy egy gazdasági szereplő vagy egyén az e rendelet szerint biztosított, egy másik tagállamban alkalmazandó eltéréseket igénybe vegyen, és különösen el kell ismerniük az olyan engedélyeket és bizonyítványokat, amelyeknek az érvényességét e rendelet alapján meghosszabbították. A jogbiztonság érdekében a tagállamoknak értesíteniük kell a Bizottságot azon döntésükről, hogy nem alkalmazzák az e rendeletben előírt eltéréseket, mielőtt az [e rendelet alkalmazásának kezdőnapja]-án/-én teljeskörűen alkalmazandóvá nem válik.
            
            
               (24)Ez a rendelet nem érintheti az (EU) 2020/698 rendelet rendelkezései szerinti azon bizottsági határozatok által biztosított jogokat, amelyek felhatalmazzák a tagállamokat egyes, a szóban forgó rendeletben említett időszakok meghosszabbítására, amennyiben azok az e rendeletben előírt meghosszabbításokon túli meghosszabbításokat eredményezhetnek.
            
            
               (25)Tekintettel arra, hogy a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodásban meghatározott átmeneti időszak 2020. december 31-én lejárt, e rendelet egyetlen rendelkezése sem alkalmazandó az Egyesült Királyságra, még abban az esetben sem, ha azok az említett időpontot megelőző időszakokat érintik. 
            
            
               (26)Mivel e rendelet céljait, nevezetesen az egyes bizonyítványok és engedélyek érvényességi idejének megújítására vagy meghosszabbítására az uniós jogban megállapított határidőknek a 2020. augusztus 31. után is tartó Covid19-járvány által a közúti és vasúti közlekedés, a belvízi hajózás és tengerbiztonság területén okozott rendkívüli körülmények kezelése érdekében történő meghosszabbítását és az egyes időszakos ellenőrzések és továbbképzések elhalasztását a tagállamok nem tudják kielégítően megvalósítani, az Unió szintjén azonban a javasolt intézkedés léptéke és hatása miatt e célok jobban megvalósíthatók, az Unió intézkedéseket hozhat az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően e rendelet nem lépi túl az e célok eléréséhez szükséges mértéket.
            
            
               (27)Tekintettel a javasolt intézkedéseket igazoló, a 2020. augusztus 31. után is tartó Covid19-járvány által okozott rendkívüli körülmények által előidézett sürgősségre, helyénvalónak tűnt kivételt biztosítani a nemzeti parlamenteknek az Európai Unióban betöltött szerepéről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól.
            
            
               (28)A Covid19-járvány előre nem látható és hirtelen jellege, valamint nem várt tartóssága miatt nem lehetett valamennyi vonatkozó intézkedést időben elfogadni. Ezért e rendelet rendelkezéseinek a hatálybalépését megelőző időszakra is ki kell terjedniük. Tekintettel e rendelkezések jellegére, ez a megközelítés nem vezet az érintett személyek jogos elvárásainak megsértéséhez.
            
            
               (29)A Covid19-járvány által a közúti és vasúti közlekedés, a belvízi hajózás és a tengerbiztonság területén okozott körülmények haladéktalan kezelésének szükségessége miatt, mindazonáltal adott esetben észszerű időtartamot biztosítva a tagállamoknak arra, hogy tájékoztassák a Bizottságot arról, ha úgy döntenek, e rendelet bizonyos eltéréseit nem alkalmazzák, e rendeletnek sürgősen, az Európai Unió Hivatalos Lapjában való kihirdetését követő napon hatályba kell lépnie annak érdekében, hogy a lehető legrövidebb ideig tartsanak a különböző közlekedési ágazatokban számos hatóságot és szállítási szolgáltatót érintő jogbizonytalanságból fakadó helyzetek, különösen, ha a vonatkozó határidők már lejártak,
            
            
               ELFOGADTA EZT A RENDELETET:
            
            
               1. cikk
            
            
               Tárgy
            
            
               E rendelet egyedi és átmeneti intézkedéseket állapít meg a Covid19-járvány által a közúti és vasúti közlekedés, a belvízi hajózás és a tengerbiztonság területén okozott rendkívüli körülmények miatt egyes bizonyítványok és engedélyek megújítására és érvényességi idejének meghosszabbítására, valamint egyes időszakos ellenőrzéseknek és továbbképzéseknek az (EU) 2020/698 rendelet szerinti referencia-időszakokat követő referencia-időszakokra történő elhalasztására vonatkozóan.
            
            
               2. cikk
            
            
               A 2003/59/EK irányelvben előírt határidők meghosszabbítása
            
            
               (1) A 2003/59/EK irányelv 8. cikkének (2) és (3) bekezdésétől eltérve, a továbbképzésnek a szakmai alkalmassági bizonyítvánnyal rendelkezők általi elvégzésére vonatkozó azon határidőket, amelyek az említett rendelkezésekkel összhangban egyébként 2020. szeptember 1. és 2021. április 30. között jártak volna le vagy járnának le, minden esetben hét hónappal meghosszabbítottnak kell tekinteni. A szakmai alkalmassági bizonyítványok ennek megfelelően érvényben maradnak.
            
            
               (2) A 2006/126/EK irányelv I. mellékletében előírt, a vezetői engedélyen vagy a 2003/59/EK irányelv 10. cikkének (1) bekezdésében említett gépjárművezetői képesítési igazolványon az illetékes hatóságok által az említett cikk (1) bekezdésében említett szakmai alkalmassági bizonyítványok alapján feltüntetett 95. harmonizált uniós kód jelölésének érvényességét az egyes vezetői engedélyeken és gépjárművezetői képesítési igazolványokon feltüntetett időponttól számított hét hónappal meghosszabbítottnak kell tekinteni.
            
            
               (3) A 2003/59/EK irányelv II. mellékletében említett, egyébként 2020. szeptember 1. és 2021. április 30. között lejárt vagy lejáró gépjárművezetői képesítési igazolványok érvényességét az egyes igazolványokon feltüntetett lejárati időponttól számított hét hónappal meghosszabbítottnak kell tekinteni.
            
            
               (4) Amennyiben valamely tagállam úgy ítéli meg, hogy a továbbképzés elvégzése vagy annak tanúsítása, a 95. harmonizált uniós kód feltüntetése vagy a gépjárművezetői képesítési igazolványok megújítása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be adott esetben az (1), (2) és (3) bekezdésben meghatározott időszakok meghosszabbításának engedélyezése iránt. Az említett kérelem vonatkozhat a 2020. szeptember 1. és 2021. április 30. közötti időszakra vagy adott esetben az (1), a (2) és a (3) bekezdésben meghatározott, hét hónapos időszakokra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (5) Amennyiben a (4) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), (2) és (3) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a szóban forgó továbbképzés elvégzése vagy annak tanúsítása, a 95. harmonizált uniós kód feltüntetése vagy a gépjárművezetői képesítési igazolványok megújítása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
         
         
            
               (6) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a továbbképzés elvégzését vagy annak tanúsítását, a 95. harmonizált uniós kód feltüntetését vagy a gépjárművezetői képesítési igazolványok megújítását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1), (2) és (3) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1), (2) és (3) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1), (2) és (3) bekezdésben foglalt, egy másik tagállamban alkalmazandó eltéréseket vett igénybe.
            
            
               3. cikk
            
            
               A 2006/126/EK irányelvben előírt határidők meghosszabbítása
            
            
               (1) A 2006/126/EK irányelv 7. cikkétől és I. melléklete 3. pontjának d) alpontjától eltérve, azon vezetői engedélyek érvényességét, amelyek az említett rendelkezésekkel összhangban egyébként 2020. szeptember 1. és 2021. április 30. között jártak volna le vagy járnának le, az egyes vezetői engedélyekben említett lejárati időponttól számított hét hónappal meghosszabbítottnak kell tekinteni.
            
            
               (2) Amennyiben valamely tagállam úgy ítéli meg, hogy a vezetői engedélyek megújítása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be az (1) bekezdésben meghatározott időszakok meghosszabbításának engedélyezése iránt. Ez a kérelem vonatkozhat a 2020. szeptember 1. és 2021. április 30. közötti időszakra vagy a hét hónapos időszakra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (3) Amennyiben a (2) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a vezetői engedélyek megújítása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (4) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a vezetői engedélyek meghosszabbítását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) bekezdésben foglalt, egy másik tagállamban alkalmazandó eltéréseket vett igénybe.
            
            
               4. cikk
            
            
               A 165/2014/EU rendeletben előírt határidők meghosszabbítása
            
            
               (1) A 165/2014/EU rendelet 23. cikkétől eltérve, az említett cikk (1) bekezdésében előírt azon rendszeres vizsgálatokat, amelyeket egyébként az említett bekezdésnek megfelelően 2020. szeptember 1. és 2021. április 30. között kellett volna vagy kellene elvégezni, legkésőbb hét hónappal azt követően kell elvégezni, amikor azok elvégzése az említett cikkel összhangban egyébként kötelező lett volna vagy lenne.
            
            
               (2) A 165/2014/EU rendelet 28. cikkétől eltérve, amennyiben a járművezető az említett cikk (1) bekezdésének megfelelően 2020. szeptember 1. és 2021. április 30. között kérelmezi járművezetői kártya megújítását, a tagállamok illetékes hatóságai legkésőbb a kérelem kézhezvételét követő két hónapon belül új járművezetői kártyát állítanak ki. Amíg a járművezető nem kapja meg új járművezetői kártyáját a kártyát kiállító hatóságoktól, az említett rendelet 35. cikkének (2) bekezdése értelemszerűen alkalmazandó a járművezetőre, feltéve, hogy a járművezető igazolni tudja, hogy a járművezetői kártya megújításának kérelmezése az említett rendelet 28. cikke (1) bekezdésének megfelelően megtörtént.
            
            
               (3) A 165/2014/EU rendelet 29. cikkének (4) bekezdésétől eltérve, amennyiben a járművezető az említett cikk (4) bekezdésének megfelelően 2020. szeptember 1. és 2021. április 30. között kérelmezi a járművezetői kártya cseréjét, a tagállamok illetékes hatóságai legkésőbb a kérelem kézhezvételét követő két hónapon belül új kártyát állítanak ki. A 165/2014/EU rendelet 29. cikkének (5) bekezdésétől eltérve, a járművezető mindaddig vezethet kártya nélkül, amíg a kártyát kiállító hatóságoktól új járművezetői kártyája meg nem érkezik, feltéve, hogy a járművezető bizonyítani tudja, hogy a járművezetői kártyát visszaküldte az illetékes hatóságnak, amikor a kártya megsérült vagy hibásan kezdett működni, valamint hogy kérelmezte a kártya cseréjét.
            
            
               (4) Amennyiben valamely tagállam úgy ítéli meg, hogy a rendszeres vizsgálatok, a járművezetői kártyák megújítása vagy a járművezetői kártyák cseréje a 165/2014/EU rendeletben előírtak szerint az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be adott esetben az (1), a (2) és a (3) bekezdésben meghatározott időszakok meghosszabbításának engedélyezése iránt. Ez a kérelem vonatkozhat a 2020. szeptember 1. és 2021. április 30. közötti hét hónapos időszakra vagy az új járművezetői kártya kiállítására alkalmazandó határidőkre, illetve ezek bármely kombinációjára. A kérelmet legkésőbb 2021. április 1-jéig kell benyújtani a Bizottságnak.
            
            
               (5) Amennyiben a (4) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), (2) és (3) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a rendszeres vizsgálatok, a járművezetői kártya megújítása vagy a járművezetői kártya cseréje valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (6) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a rendszeres vizsgálatokat, a járművezetői kártyák megújítását vagy a járművezetői kártyák cseréjét, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1), (2) és (3) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1), (2) és (3) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1), (2) és (3) bekezdésben foglalt, egy másik tagállamban alkalmazandó eltéréseket vett igénybe.
            
         
         
            
               5. cikk
            
            
               A 2014/45/EU irányelvben előírt határidők meghosszabbítása
            
            
               (1) A 2014/45/EU irányelv 5. cikkének (1) bekezdésétől és 10. cikkének (1) bekezdésétől, valamint II. mellékletének 8. pontjától eltérve, az azon időszakos műszaki vizsgálatokra vonatkozó határidőket, amelyeket egyébként az említett rendelkezésekkel összhangban 2020. szeptember 1. és 2021. április 30. között kellett volna vagy kellene elvégezni, hét hónappal meghosszabbítottnak kell tekinteni.
            
            
               (2) A 2014/45/EU irányelv 8. cikkétől és II. mellékletének 8. pontjától eltérve, a 2020. szeptember 1. és 2021. április 30. között lejáró műszaki vizsgálati bizonyítványok érvényességét hét hónappal meghosszabbítottnak kell tekinteni.
            
            
               (3) Amennyiben valamely tagállam úgy ítéli meg, hogy a műszaki vizsgálatok elvégzése vagy azok tanúsítása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be adott esetben az (1) és a (2) bekezdésben meghatározott időszakok meghosszabbításának engedélyezése iránt. Ez a kérelem vonatkozhat a 2020. szeptember 1. és 2021. április 30. közötti időszakra vagy a hét hónapos időszakra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (4) Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), illetve (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a műszaki vizsgálatok elvégzése vagy azok tanúsítása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (5) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a műszaki vizsgálatok elvégzését vagy azok tanúsítását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) és (2) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1) és (2) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) és (2) bekezdésben foglalt, egy másik tagállamban alkalmazandó eltéréseket vett igénybe.
            
            
               6. cikk
            
            
               Az 1071/2009/EK rendeletben előírt határidők meghosszabbítása
            
            
               (1) Az 1071/2009/EK rendelet 13. cikke (1) bekezdésének b) és c) pontjától eltérve, amennyiben egy illetékes hatóság a 2020. szeptember 1. és 2021. április 30. közötti időszakra nézve megállapítja, hogy a közúti fuvarozási vállalkozás rendelkezésére álló és az általa használt járművekre vonatkozó, az említett rendelet 5. cikkének b) és c) pontjában meghatározott követelmények nem teljesülnek, vagy a 2020. szeptember 1. és 2021. április 30. közötti időszak egészét vagy egy részét lefedő számviteli évekre vonatkozó, az említett rendelet 7. cikkének (1) és (2) bekezdésében említett éves beszámolók és igazolások alapján megállapítja, hogy valamely fuvarozási vállalkozás nem felel meg az említett rendelet 3. cikke (1) bekezdésének c) pontjában meghatározott, a pénzügyi helyzetre vonatkozó követelménynek, az illetékes hatóság által az említett időszak alatt az említett rendelet 13. cikke (1) bekezdése b) és c) pontjának alkalmazásában megállapított határidők nem haladhatják meg a 12 hónapot.
            
            
               (2) Az 1071/2009/EK rendelet 13. cikke (1) bekezdésének b) és c) pontjától eltérve, amennyiben az illetékes hatóság 2020. május 28. és [e rendelet hatálybalépésének időpontja] között megállapította, hogy a közúti fuvarozási vállalkozás rendelkezésére álló és az általa használt járművekre vonatkozó, az említett rendelet 5. cikkének b) és c) pontjában meghatározott követelmények nem teljesülnek, vagy a fuvarozási vállalkozás nem felel meg az említett rendelet 3. cikke (1) bekezdésének c) pontjában meghatározott, a pénzügyi helyzetre vonatkozó követelménynek, és az illetékes hatóság határidőt szabott a fuvarozási vállalkozás számára a helyzet orvoslására, az illetékes hatóság meghosszabbíthatja a határidőt, feltéve, hogy a szóban forgó határidő e rendelet hatálybalépése előtt nem járt le. Az így meghosszabbított határidő nem haladhatja meg a 12 hónapot.
            
            
               7. cikk
            
            
               Az 1072/2009/EK rendeletben előírt határidők meghosszabbítása
            
            
               (1) Az 1072/2009/EK rendelet 4. cikkének (2) bekezdésétől eltérve, azon közösségi engedélyek érvényességét, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni. A hiteles másolatok ennek megfelelően érvényben maradnak.
            
            
               (2) Az 1072/2009/EK rendelet 5. cikkének (7) bekezdésétől eltérve, azon közösségi engedélyek érvényességét, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni.
            
            
               (3) Amennyiben valamely tagállam úgy ítéli meg, hogy a közösségi engedélyek vagy a járművezetői igazolványok megújítása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolt kérelmet nyújthat be adott esetben az (1) és a (2) bekezdésben meghatározott időszakok meghosszabbításának engedélyezése iránt. Ez a kérelem vonatkozhat a 2020. szeptember 1. és 2021. április 30. közötti időszakra vagy a hét hónapos időszakra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (4) Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) és (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a közösségi engedélyek vagy járművezetői igazolványok megújítása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
         
         
            
               (5) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a közösségi engedélyek vagy járművezetői igazolványok megújítását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) és (2) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek első albekezdésben meghatározottak szerint úgy döntöttek, hogy nem alkalmazzák az (1) és (2) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) és (2) bekezdésben foglalt, egy másik tagállamban alkalmazandó eltéréseket vett igénybe.
            
            
               8. cikk
            
            
               Az 1073/2009/EK rendeletben előírt határidők meghosszabbítása
            
            
               (1) Az 1073/2009/EK rendelet 4. cikkének (4) bekezdésétől eltérve, azon közösségi engedélyek érvényességét, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni. A hiteles másolatok ennek megfelelően érvényben maradnak.
            
            
               (2) Az 1073/2009/EK rendelet 8. cikkének (3) bekezdésétől eltérve, a fuvarozók által 2020. szeptember 1. és 2021. április 30. között benyújtott, menetrend szerinti járatok engedélyezése iránti kérelmekről az engedélyező hatóság a kérelem benyújtásának időpontjától számított hat hónapon belül határoz. Az 1073/2009/EK rendelet 8. cikkének (2) bekezdésétől eltérve, a tagállamok azon illetékes hatóságai, amelyek hozzájárulását az említett cikk (1) bekezdésével összhangban az ilyen kérelem tekintetében kérelmezték, a kérelemmel kapcsolatos határozatukról három hónapon belül értesítik az engedélyező hatóságot. Amennyiben az engedélyező hatóság három hónapon belül nem kap választ, akkor úgy kell tekinteni, hogy a megkeresett hatóságok hozzájárulása biztosított, és az engedélyező hatóság kiadhatja az engedélyt. 
            
            
               (3) Amennyiben valamely tagállam úgy ítéli meg, hogy a közösségi engedélyek megújítása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be az (1) bekezdésben meghatározott időszakok meghosszabbításának engedélyezése iránt. Ez a kérelem vonatkozhat a 2020. szeptember 1. és 2021. április 30. közötti időszakra vagy a hét hónapos időszakra, vagy ezek bármely kombinációjára. A kérelmet legkésőbb 2021. április 1-jéig kell benyújtani a Bizottságnak.
            
            
               (4) Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a közösségi engedélyek megújítása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (5) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a közösségi engedélyek meghosszabbítását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) bekezdésben foglalt, egy másik tagállamban alkalmazandó eltéréseket vett igénybe.
            
            
               9. cikk
            
            
               Az (EU) 2016/798 irányelvben előírt határidők meghosszabbítása
            
            
               (1) Az (EU) 2016/798 irányelv 10. cikkének (13) bekezdésétől eltérve, azon egységes biztonsági tanúsítványok megújítására vonatkozó határidőket, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni. Az érintett egységes biztonsági tanúsítványok ennek megfelelően érvényben maradnak.
            
            
               (2) Az (EU) 2016/798 irányelv 12. cikkének (2) bekezdésétől eltérve, azon biztonsági engedélyek érvényességét, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni.
            
            
               (3) Amennyiben valamely tagállam úgy ítéli meg, hogy az (EU) 2016/798 irányelv 10. cikkének (8) bekezdésével összhangban kiállított egységes biztonsági tanúsítványok megújítása vagy a biztonsági engedélyek érvényességi idejének meghosszabbítása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be adott esetben az (1) és a (2) bekezdésben meghatározott időszakok meghosszabbításának engedélyezése iránt. A kérelem vonatkozhat a 2020. szeptember 1. és 2021. április 30. közötti időszakra vagy az (1), illetve (2) bekezdésben meghatározott hét hónapos időszakra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (4) Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), illetve (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az egységes biztonsági tanúsítványok megújítása vagy a biztonsági engedélyek érvényességi idejének meghosszabbítása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (5) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék az (EU) 2016/798 irányelv 10. cikkének (8) bekezdésével összhangban kiállított egységes biztonsági tanúsítványok megújítását vagy a biztonsági engedélyek érvényességi idejének meghosszabbítását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) és (2) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1) és (2) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) és (2) bekezdésben foglalt, egy másik tagállamban alkalmazandó eltéréseket vett igénybe.
            
         
         
            
               10. cikk
            
            
               A 2004/49/EK irányelvben előírt határidők meghosszabbítása
            
            
               (1) A 2004/49/EK irányelv 10. cikkének (5) bekezdésétől eltérve, azon biztonsági tanúsítványok megújításának határidejét, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni. Az érintett biztonsági tanúsítványok ennek megfelelően maradnak érvényesek.
            
            
               (2) A 2004/49/EK irányelv 11. cikkének (2) bekezdésétől eltérve, azon biztonsági tanúsítványok megújításának határidejét, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni. Az érintett biztonsági engedélyek ennek megfelelően érvényben maradnak.
            
            
               (3) Amennyiben valamely tagállam úgy ítéli meg, hogy a biztonsági tanúsítványok vagy a biztonsági engedélyek megújítása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be adott esetben az (1) és a (2) bekezdésben meghatározott időszakok meghosszabbításának engedélyezése iránt. A kérelem vonatkozhat a 2020. szeptember 1. és 2021. április 30. közötti időszakra vagy az (1), illetve (2) bekezdésben meghatározott hét hónapos időszakra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (4) Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), illetve (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a biztonsági tanúsítványok vagy a biztonsági engedélyek megújítása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (5) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a biztonsági tanúsítványok vagy a biztonsági engedélyek megújítását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) és (2) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1) és (2) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) és (2) bekezdésben foglalt, egy másik tagállamban alkalmazandó eltéréseket vett igénybe.
            
            
               11. cikk
            
            
               A 2007/59/EK irányelvben előírt határidők meghosszabbítása
            
            
               (1) A 2007/59/EK irányelv 14. cikkének (5) bekezdésétől eltérve, azon engedélyek érvényességét, amelyek egyébként 2020. szeptember 1. és 2021. április 30. között jártak volna le vagy járnának le, az egyes engedélyek lejártának napjától számított hét hónapos időszakkal meghosszabbítottnak kell tekinteni.
            
            
               (2) A 2007/59/EK irányelv 16. cikkétől, valamint II. és VII. mellékletétől eltérve, azon időszakos ellenőrzések elvégzésére vonatkozó határidőket, amelyek az említett rendelkezésekkel összhangban egyébként 2020. szeptember 1. és 2021. április 30. között jártak volna le vagy járnának le, minden esetben hét hónappal meghosszabbítottnak kell tekinteni. Az említett irányelv 14. cikkében említett engedélyek és 15. cikkében említett tanúsítványok ennek megfelelően érvényben maradnak.
            
            
               (3) Amennyiben valamely tagállam úgy ítéli meg, hogy az engedélyek megújítása vagy az időszakos ellenőrzések elvégzése az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be adott esetben az (1) és a (2) bekezdésben meghatározott időszakok meghosszabbításának engedélyezése iránt. A kérelem vonatkozhat a 2020. szeptember 1. és 2021. április 30. közötti időszakra vagy az (1), illetve (2) bekezdésben meghatározott hét hónapos időszakra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (4) Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), illetve (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az engedélyek megújítása vagy az időszakos ellenőrzések elvégzése valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (5) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék az engedélyek megújítását vagy az időszakos ellenőrzések elvégzését, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) és (2) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1) és (2) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) és (2) bekezdésben foglalt, egy másik tagállamban alkalmazandó eltéréseket vett igénybe.
            
            
               12. cikk
            
            
               A 2012/34/EU irányelvben előírt határidők meghosszabbítása
            
         
         
            
               (1) A 2012/34/EU irányelv 23. cikkének (2) bekezdésétől eltérve, amennyiben az engedélyező hatóság rendszeres felülvizsgálatot írt elő, a rendszeres felülvizsgálat elvégzésére vonatkozó azon határidőket, amelyek az említett rendelkezésekkel összhangban egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni.
            
            
               (2) A 2012/34/EU irányelv 24. cikkének (3) bekezdésétől eltérve, azon ideiglenes engedélyek érvényességét, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, az egyes ideiglenes engedélyeken feltüntetett érvényességi idő végétől számított hét hónappal meghosszabbítottnak kell tekinteni.
            
            
               (3) A 2012/34/EU irányelv 25. cikkének (2) bekezdésétől eltérve, az engedélyező hatóság a 2020. szeptember 1. és 2021. április 30. között benyújtott kérelmek tekintetében legkésőbb a kérelemmel kapcsolatos valamennyi fontos információ – különösen az említett irányelv III. mellékletében említettek – benyújtásától számított tíz hónapon belül köteles határozatot hozni.
            
            
               (4) Amennyiben valamely tagállam úgy ítéli meg, hogy a rendszeres felülvizsgálat végzése vagy az engedélyek felfüggesztésének megszüntetése vagy egy korábbi visszavonás esetén új engedély kibocsátása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be adott esetben az (1) és a (2) bekezdésben meghatározott időszakok meghosszabbításának engedélyezése iránt. Ez a kérelem vonatkozhat a 2020. szeptember 1. és 2021. április 30. közötti időszakra vagy a hét hónapos időszakra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (5) Amennyiben a (4) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) és (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az engedélyek felfüggesztésének megszüntetése vagy egy korábbi visszavonás esetén új engedély kiadása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (6) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a rendszeres felülvizsgálat végzését vagy az engedélyek felfüggesztésének megszüntetését vagy egy korábbi visszavonás esetén új engedély kibocsátását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) és (2) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1) és (2) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) és (2) bekezdésben foglalt, egy másik tagállamban alkalmazandó eltéréseket vett igénybe.
            
            
               13. cikk
            
            
               A vasúti társaságok engedélyeinek a 2012/34/EU irányelv szerinti kezelése a pénzügyi teljesítőképességre vonatkozó követelményeknek való meg nem felelés esetén
            
            
               A 2012/34/EU irányelv 24. cikkének (1) bekezdésétől eltérve, ha az engedélyező hatóság a szóban forgó rendelkezésben említett, a 2020. szeptember 1. és 2021. április 30. közötti időszakban elvégzett ellenőrzés alapján megállapítja, hogy a vasúti társaság a továbbiakban nem tud megfelelni az említett irányelv 20. cikkében említett, megfelelő pénzügyi teljesítőképességgel kapcsolatos követelményeknek, 2021. április 30. előtt dönthet úgy, hogy nem függeszti fel vagy vonja vissza az érintett vasúti társaság engedélyét, feltéve, hogy az nem veszélyezteti a biztonságot, és feltéve, hogy a következő hét hónapon belül valós esély mutatkozik a vasúti társaság pénzügyi helyzetének kielégítő rendezésére.
            
            
               14. cikk
            
            
               A 96/50/EK irányelvben előírt határidők meghosszabbítása
            
            
               (1) A 96/50/EK irányelv 6. cikkének (2) bekezdésétől eltérve, az orvosi vizsgálaton való részvételre vonatkozó azon határidőket, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni. Az említett irányelv 6. cikkének (2) bekezdésében említett orvosi vizsgálatokra kötelezett személyek hajóvezetői bizonyítványai ennek megfelelően érvényben maradnak.
            
            
               (2) Amennyiben valamely tagállam úgy ítéli meg, hogy az orvosi vizsgálatok elvégzése az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolt kérelmet nyújthat be az (1) bekezdésben meghatározott időszakok meghosszabbításának engedélyezése iránt. A kérelem vonatkozhat a 2020. szeptember 1. és 2021. április 30. közötti időszakra vagy az (1) bekezdésben meghatározott hét hónapos időszakra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (3) Amennyiben a (2) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az orvosi vizsgálatok elvégzése valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (4) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék az orvosi vizsgálaton való részvételre vonatkozó határidők betartását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) bekezdésben foglalt, egy másik tagállamban alkalmazandó eltéréseket vett igénybe.
            
            
               15. cikk
            
         
         
            
               Az (EU) 2016/1629 irányelvben előírt határidők meghosszabbítása
            
            
               (1) Az (EU) 2016/1629 irányelv 10. cikkétől eltérve, azon uniós belvízi hajóbizonyítványok érvényességét, amelyek egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni.
            
            
               (2) Az (EU) 2016/1629 irányelv 28. cikkétől eltérve, az említett irányelv hatálya alá tartozó, és a tagállamok illetékes hatóságai által a 2006/87/EK irányelvnek megfelelően, 2018. október 6. előtt kiadott azon okmányok érvényességét, amelyek az említett rendelkezéssel összhangban egyébként 2020. szeptember 1. és 2021. április 30. között jártak volna le vagy járnának le, hét hónappal meghosszabbítottnak kell tekinteni.
            
            
               (3) Amennyiben valamely tagállam úgy ítéli meg, hogy az uniós belvízi hajóbizonyítványok vagy a (2) bekezdésben említett dokumentumok megújítása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolt kérelmet nyújthat be adott esetben az (1) és a (2) bekezdésben meghatározott időszakok meghosszabbításának engedélyezése iránt. A kérelem vonatkozhat a 2020. szeptember 1. és 2021. április 30. közötti időszakra vagy az (1), illetve (2) bekezdésben meghatározott hét hónapos időszakra, vagy mindkettőre. A kérelmet legkésőbb 2021. április 1-jéig kell benyújtani a Bizottságnak.
            
            
               (4) Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), illetve (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az uniós belvízi hajóbizonyítványok vagy a (2) bekezdésben említett dokumentumok megújítása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (5) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék az uniós belvízi hajóbizonyítványok vagy a (2) bekezdésben említett dokumentumok megújítását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) és (2) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               Azon tagállamok, amelyek az e bekezdés első albekezdésében meghatározottak szerint úgy döntöttek, hogy nem alkalmazzák az (1) és (2) bekezdést, nem akadályozhatják egyetlen olyan gazdasági szereplő vagy egyén határokon átnyúló tevékenységeit sem, amely vagy aki az (1) és (2) bekezdésben foglalt, egy másik tagállamban alkalmazandó eltéréseket vett igénybe.
            
            
               16. cikk
            
            
               A 2004/725/EK rendeletben előírt határidők meghosszabbítása
            
            
               (1) A 2004/725/EK rendelet 3. cikkének (6) bekezdésétől eltérve, a kikötőlétesítmény időszakos védelmi felmérésének elvégzésére vonatkozó azon határidőket, amelyek az említett rendelkezés értelmében egyébként 2020. szeptember 1. és 2021. április 30. között jártak volna le vagy járnának le, 2021. június 30-ig meghosszabbítottnak kell tekinteni.
            
            
               (2) A 2004/725/EK rendelet III. melléklete B. részének 13.7. és 18.6. szakaszától eltérve, a különféle típusú gyakorlatok megtartására vonatkozó azon 18 hónapos határidőket, amelyek e rendelkezésekkel összhangban egyébként 2020. szeptember 1. és 2021. április 30. között jártak volna le vagy járnának le, minden esetben hat hónappal, de legfeljebb 2021. június 30-ig meghosszabbítottnak kell tekinteni.
            
            
               (3) Amennyiben valamely tagállam úgy ítéli meg, hogy a kikötőlétesítmények védelmi felméréseinek elvégzése vagy a 2004/725/EK rendelet III. melléklete B. részének 13.7. és 18.6. szakaszában említett különféle típusú gyakorlatoknak a megtartása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be adott esetben az (1) és a (2) bekezdésben meghatározott időszakok és határidők meghosszabbításának engedélyezése iránt. A kérelem vonatkozhat a 2020. szeptember 1. és 2021. április 30. közötti időszakra, az (1), illetve (2) bekezdésben meghatározott határidőkre és hat hónapos időszakokra, vagy ezek bármely kombinációjára. A kérelmet legkésőbb 2021. április 1-jéig kell benyújtani a Bizottságnak.
            
            
               (4) Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az említett bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), illetve (2) bekezdésben meghatározott időtartamokat és határidőket. A meghosszabbítás korlátait azon időszak tükrében kell meghatározni, amely alatt a kikötőlétesítmény védelmi felmérésének elvégzése vagy a különféle típusú gyakorlatoknak a megtartása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (5) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a kikötőlétesítmények védelmi felméréseinek elvégzését vagy a 2004/725/EK rendelet III. melléklete B. részének 13.7. és 18.6. szakaszában említett különféle típusú gyakorlatoknak a megtartását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1), és (2) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               17. cikk
            
            
               A 2005/65/EK irányelvben előírt határidők meghosszabbítása
            
            
               (1) A 2005/65/EK irányelv 10. cikkétől eltérve, a kikötővédelmi felmérések és a kikötővédelmi tervek felülvizsgálatára vonatkozó azon határidőket, amelyek az említett cikk értelmében egyébként 2020. szeptember 1. és 2021. április 30. között jártak volna le vagy járnának le, minden esetben hat hónappal, de legfeljebb 2021. június 30-ig meghosszabbítottnak kell tekinteni.
            
            
               (2) A 2005/65/EK irányelv 7. cikkének (7) bekezdésétől és III. mellékletétől eltérve, a képzés megtartására vonatkozó 18 hónapos határidőt, amely az említett melléklet értelmében egyébként 2020. szeptember 1. és 2021. április 30. között járt volna le vagy járna le, minden esetben hat hónappal, de legfeljebb 2021. június 30-ig meghosszabbítottnak kell tekinteni.
            
         
         
            
               (3) Amennyiben valamely tagállam úgy ítéli meg, hogy a kikötővédelmi felmérések vagy a kikötővédelmi tervek felülvizsgálatának elvégzése vagy a képzés megtartása az általa a Covid19-járvány terjedésének megelőzése vagy megfékezése céljából hozott intézkedések miatt 2021. április 30. után valószínűleg kivitelezhetetlen marad, indokolással ellátott kérelmet nyújthat be adott esetben az (1) és a (2) bekezdésben meghatározott időszakok meghosszabbításának engedélyezése iránt. A kérelem vonatkozhat a 2020. szeptember 1. és 2021. április 30. közötti időszakra, az (1), illetve (2) bekezdésben meghatározott határidőkre és hat hónapos időszakokra, vagy ezek bármely kombinációjára. A kérelmet legkésőbb 2021. április 1-jéig kell benyújtani a Bizottságnak.
            
            
               (4) Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az említett bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), illetve (2) bekezdésben meghatározott időtartamokat és határidőket. A meghosszabbítás korlátait azon időszak tükrében kell meghatározni, amely alatt a kikötővédelmi felmérések vagy a kikötővédelmi tervek felülvizsgálata vagy a képzés megtartása valószínűleg kivitelezhetetlen marad, és az semmiképpen nem haladhatja meg a hat hónapot.
            
            
               A Bizottság az említett határozatot közzéteszi az Európai Unió Hivatalos Lapjában.
            
            
               (5) Azok a tagállamok, amelyek a Covid19-járvány által okozott rendkívüli körülmények következményeként nem néztek szembe – és valószínűleg továbbra sem néznek szembe – olyan nehézségekkel, amelyek a 2020. szeptember 1. és 2021. április 30. közötti időszakban kivitelezhetetlenné tették vagy tennék a kikötővédelmi felmérések vagy a kikötővédelmi tervek felülvizsgálatának elvégzését vagy a képzés megtartását, vagy amelyek a nehézségek enyhítésére megfelelő nemzeti intézkedéseket hoztak, dönthetnek úgy, hogy nem alkalmazzák az (1) és (2) bekezdést. A tagállam a döntéséről [e rendelet hatálybalépésének időpontja + 5 munkanap] előtt tájékoztatja a Bizottságot. A Bizottság erről tájékoztatja a többi tagállamot és értesítést tesz közzé az Európai Unió Hivatalos Lapjában.
            
            
               18. cikk
            
            
               Az (EU) 2020/698 rendelet alapján hozott határozatok
            
            
               Ez a rendelet nem érinti a tagállamoknak az (EU) 2020/698 rendelet 2. cikkének (6) bekezdése, 3. cikkének (3) bekezdése, 4. cikkének (5) bekezdése, 11. cikkének (4) bekezdése, 16. cikkének (6) bekezdése és 17. cikkének (5) bekezdése alapján elfogadott bizottsági határozatok szerinti jogait, amennyiben a szóban forgó határozatok a tárgy és a vonatkozó időszakok tekintetében ugyanazokat az eseteket szabályozzák, mint ez a rendelet, és az e rendeletben előírtakon túli meghosszabbításokról rendelkeznek.
            
            
               Amennyiben ezek a határozatok a tárgy és a vonatkozó időszakok tekintetében ugyanazokat az eseteket szabályozzák, mint ez a rendelet, de nem rendelkeznek az e rendeletben előírtakon túli meghosszabbításokról, e rendeletet kell alkalmazni. 
            
            
               19. cikk
            
            
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő napon lép hatályba. 
            
            
               Ez a rendelet [e rendelet hatálybalépésének napja + 8 munkanap]-tól/-től alkalmazandó.
            
            
               A 2. cikk (6) bekezdését, a 3. cikk (4) bekezdését, a 4. cikk (6) bekezdését, az 5. cikk (5) bekezdését, a 7. cikk (5) bekezdését, a 8. cikk (5) bekezdését, a 9. cikk (5) bekezdését, a 10. cikk (5) bekezdését, a 11. cikk (5) bekezdését, a 12. cikk (6) bekezdését, a 14. cikk (4) bekezdését, a 15. cikk (5) bekezdését, a 16. cikk (5) bekezdését és a 17. cikk (5) bekezdését azonban [e rendelet hatálybalépésének napja]-tól/-től kell alkalmazni.
            
            
               E cikk első, második és harmadik bekezdése nem érinti a 2–18. cikkben meghatározott visszaható hatályt.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  
                        Az Európai Parlament és a Tanács (EU) 2020/698 rendelete (2020. május 25.) a közlekedésre vonatkozó szabályozás bizonyos területein egyes bizonyítványok és engedélyek megújításával és meghosszabbításával, valamint egyes időszakos ellenőrzések és továbbképzések elhalasztásával kapcsolatos egyedi és átmeneti intézkedéseknek a Covid19-járványra tekintettel történő megállapításáról, HL L 165., 2020.5.27., 10. o.
               
               
                  
                     (2)
                  
                        A Bizottság (EU) 2020/1236 határozata (2020. augusztus 25.) Hollandiának az (EU) 2020/698 európai parlamenti és tanácsi rendelet 2. és 3. cikkében meghatározott egyes időszakok meghosszabbítására való felhatalmazásáról, HL L 282., 2020.8.31., 19. o.; A Bizottság (EU) 2020/1235 határozata (2020. augusztus 26.) Görögországnak az (EU) 2020/698 európai parlamenti és tanácsi rendelet 4. cikkében meghatározott egyes időszakok meghosszabbítására való felhatalmazásáról, HL L 282., 2020.8.31., 17. o.; A Bizottság (EU) 2020/1219 határozata (2020. augusztus 20.) Olaszországnak az (EU) 2020/698 európai parlamenti és tanácsi rendelet 2. cikkében meghatározott egyes időszakok meghosszabbítására való felhatalmazásáról, HL L 277., 2020.8.26., 16. o.; A Bizottság (EU) 2020/1240 határozata (2020. augusztus 21.) Bulgáriának az (EU) 2020/698 európai parlamenti és tanácsi rendelet 3. cikkében meghatározott egyik időszak meghosszabbítására való felhatalmazásáról, HL L 284., 2020.9.1., 7. o.; A Bizottság (EU) 2020/1282 határozata (2020. augusztus 31.) Franciaországnak az (EU) 2020/698 európai parlamenti és tanácsi rendelet 11., 16. és 17. cikkében meghatározott egyes időszakok meghosszabbítására való felhatalmazásáról, HL L 301., 2020.9.15., 9. o.; A Bizottság (EU) 2020/1237 határozata (2020. augusztus 25.) az Egyesült Királyságnak az (EU) 2020/698 európai parlamenti és tanácsi rendelet 3. és 11. cikkében meghatározott egyes időszakok meghosszabbítására való felhatalmazásáról, HL L 282., 2020.8.31., 22. o.
               
               
                  
                     (3)
                  
                        A 2006/126/EK irányelv, a 165/2014/EU rendelet, a 2014/45/EU irányelv, az 1072/2009/EK rendelet, az 1073/2009/EK rendelet és a 2007/59/EK irányelv. 
               
               
                  
                     (4)
                  
                        A vonatkozó tájékoztatások közzétételre kerültek a Hivatalos Lapban: HL C 182I., 2020.6.2., HL C 183I., 2020.6.3., HL C 189, 2020.6.5., HL C 190I., 2020.6.8., HL C 193I., 2020.6.9. és HL C 200I., 2020.6.15.
               
               
                  
                     (5)
                  
                        A Bizottság közleménye az Európai Parlamentnek és a Tanácsnak a gazdaság működőképességének a Covid19-világjárvány újbóli felerősödése során történő fenntartása érdekében a közlekedési zöld sávok fejlesztéséről, COM (2020) 685, 2020.10.28. 
               
               
                  
                     (6)
                  
                        HL L 226., 2003.9.10., 4. o.
               
               
                  
                     (7)
                  
                        HL L 403., 2006.12.30., 18. o.
               
               
                  
                     (8)
                  
                        HL L 60., 2014.2.28., 1. o.
               
               
                  
                     (9)
                  
                        HL L 127., 2014.4.29., 51. o.
               
               
                  
                     (10)
                  
                        HL L 300., 2009.11.14., 51. o.
               
               
                  
                     (11)
                  
                        HL L 300., 2009.11.14., 72. o.
               
               
                  
                     (12)
                  
                        HL L 300., 2009.11.14., 88. o.
               
               
                  
                     (13)
                  
                        HL L 138., 2016.5.26., 102. o.
               
               
                  
                     (14)
                  
                        HL L 164., 2004.4.30., 44. o.
               
               
                  
                     (15)
                  
                        HL L 315., 2007.12.3., 51. o.
               
               
                  
                     (16)
                  
                        HL L 343., 2012.12.14., 32. o.
               
               
                  
                     (17)
                  
                        HL L 235., 1996.9.17., 31. o.
               
               
                  
                     (18)
                  
                        HL L 252., 2016.9.16., 118. o.
               
               
                  
                     (19)
                  
                        HL L 389., 2006.12.30., 1. o.
               
               
                  
                     (20)
                  
                        HL L 129., 2004.4.29., 6. o.
               
               
                  
                     (21)
                  
                        HL L 310., 2005.11.25., 28. o.
               
               
                  
                     (22)
                  
                        Az Európai Parlament és a Tanács (EU) 2020/698 rendelete (2020. május 25.) a közlekedésre vonatkozó szabályozás bizonyos területein egyes bizonyítványok és engedélyek megújításával és meghosszabbításával, valamint egyes időszakos ellenőrzések és továbbképzések elhalasztásával kapcsolatos egyedi és átmeneti intézkedéseknek a Covid19-járványra tekintettel történő megállapításáról, HL L 165., 2020.5.27., 10. o.
               
               
                  
                     (23)
                  
                        A Bizottság (EU) 2020/1236 határozata (2020. augusztus 25.) Hollandiának az (EU) 2020/698 európai parlamenti és tanácsi rendelet 2. és 3. cikkében meghatározott egyes időszakok meghosszabbítására való felhatalmazásáról (HL L 282., 2020.8.31., 19. o.); A Bizottság (EU) 2020/1235 határozata (2020. augusztus 26.) Görögországnak az (EU) 2020/698 európai parlamenti és tanácsi rendelet 4. cikkében meghatározott egyes időszakok meghosszabbítására való felhatalmazásáról (HL L 282., 2020.8.31., 17. o.); A Bizottság (EU) 2020/1219 határozata (2020. augusztus 20.) Olaszországnak az (EU) 2020/698 európai parlamenti és tanácsi rendelet 2. cikkében meghatározott egyes időszakok meghosszabbítására való felhatalmazásáról (HL L 277., 2020.8.26., 16. o.); A Bizottság (EU) 2020/1240 határozata (2020. augusztus 21.) Bulgáriának az (EU) 2020/698 európai parlamenti és tanácsi rendelet 3. cikkében meghatározott egyik időszak meghosszabbítására való felhatalmazásáról (HL L 284., 2020.9.1., 7. o.); A Bizottság (EU) 2020/1282 határozata (2020. augusztus 31.) Franciaországnak az (EU) 2020/698 európai parlamenti és tanácsi rendelet 11., 16. és 17. cikkében meghatározott egyes időszakok meghosszabbítására való felhatalmazásáról (HL L 301., 2020.9.15., 9. o.); A Bizottság (EU) 2020/1237 határozata (2020. augusztus 25.) az Egyesült Királyságnak az (EU) 2020/698 európai parlamenti és tanácsi rendelet 3. és 11. cikkében meghatározott egyes időszakok meghosszabbítására való felhatalmazásáról (HL L 282., 2020.8.31., 22. o.).
               
               
                  
                     (24)
                  
                        Az Európai Parlament és a Tanács 2003/59/EK irányelve (2003. július 15.) egyes közúti árufuvarozást vagy személyszállítást végző járművek vezetőinek alapképzéséről és továbbképzéséről, valamint a 3820/85/EGK tanácsi rendelet és a 91/439/EGK, illetve a 76/914/EGK tanácsi irányelv módosításáról (HL L 226., 2003.9.10., 4. o.).
               
               
                  
                     (25)
                  
                        Az Európai Parlament és a Tanács 2006/126/EK irányelve (2006. december 20.) a vezetői engedélyekről (átdolgozás) (HL L 403., 2006.12.30., 18. o.).
               
               
                  
                     (26)
                  
                        Az Európai Parlament és a Tanács 165/2014/EU rendelete (2014. február 4.) a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról (HL L 60., 2014.2.28., 1. o.).
               
               
                  
                     (27)
                  
                        Az Európai Parlament és a Tanács 561/2006/EK rendelete (2006. március 15.) a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről (HL L 102., 2006.4.11., 1. o.).
               
               
                  
                     (28)
                  
                        Az Európai Parlament és a Tanács 2002/15/EK irányelve (2002. március 11.) a közúti fuvarozásban utazó tevékenységet végző személyek munkaidejének szervezéséről (HL L 80., 2002.3.23., 35. o.).
               
               
                  
                     (29)
                  
                        Az Európai Parlament és a Tanács 2014/45/EU irányelve (2014. április 3.) a gépjárművek és pótkocsijaik időszakos műszaki vizsgálatáról és a 2009/40/EK irányelv hatályon kívül helyezéséről (HL L 127., 2014.4.29., 51. o.).
               
               
                  
                     (30)
                  
                        Az Európai Parlament és a Tanács 1071/2009/EK rendelete (2009. október 21.) a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről (HL L 300., 2009.11.14., 51. o.).
               
               
                  
                     (31)
                  
                        Az Európai Parlament és a Tanács 1072/2009/EK rendelete (2009. október 21.) a nemzetközi közúti árufuvarozási piachoz való hozzáférés közös szabályairól (HL L 300., 2009.11.14., 72. o.).
               
               
                  
                     (32)
                  
                        Az Európai Parlament és a Tanács 1073/2009/EK rendelete (2009. október 21.) az autóbusszal végzett személyszállítás nemzetközi piacához való hozzáférés közös szabályairól és az 561/2006/EK rendelet módosításáról (HL L 300., 2009.11.14., 88. o.).
               
               
                  
                     (33)
                  
                        Az Európai Parlament és a Tanács (EU) 2016/798 irányelve (2016. május 11.) a vasútbiztonságról (HL L 138., 2016.5.26., 102. o.).
               
               
                  
                     (34)
                  
                        Az Európai Parlament és a Tanács (EU) 2020/700 irányelve (2020. május 25.) az (EU) 2016/797 és az (EU) 2016/798 irányelvnek az átültetési határidő meghosszabbítása tekintetében történő módosításáról (HL L 165., 2020.5.27., 27. o.).
               
               
                  
                     (35)
                  
                        Az Európai Parlament és a Tanács 2004/49/EK irányelve (2004. április 29.) a közösségi vasutak biztonságáról, valamint a vasúttársaságok engedélyezéséről szóló 95/18/EK tanácsi irányelv és a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló 2001/14/EK irányelv módosításáról (vasútbiztonsági irányelv) (HL L 164., 2004.4.30., 44. o.).
               
               
                  
                     (36)
                  
                        Az Európai Parlament és a Tanács 2007/59/EK irányelve (2007. október 23.) a közösségi vasúti rendszereken mozdonyokat és vonatokat működtető mozdonyvezetők minősítéséről (HL L 315., 2007.12.3., 51. o.).
               
               
                  
                     (37)
                  
                        Az Európai Parlament és a Tanács 2012/34/EU irányelve (2012. november 21.) az egységes európai vasúti térség létrehozásáról (HL L 343., 2012.12.14., 32. o.).
               
               
                  
                     (38)
                  
                        A Tanács 96/50/EK irányelve (1996. július 23.) a Közösségen belüli belvízi árufuvarozásra és személyszállításra vonatkozó nemzeti hajóvezetői bizonyítvány megszerzési feltételeinek összehangolásáról (HL L 235., 1996.9.17., 31. o.).
               
               
                  
                     (39)
                  
                        Az Európai Parlament és a Tanács (EU) 2016/1629 irányelve (2016. szeptember 14.) a belvízi hajókra vonatkozó műszaki követelmények megállapításáról, a 2009/100/EK irányelv módosításáról és a 2006/87/EK irányelv hatályon kívül helyezéséről (HL L 252., 2016.9.16., 118. o.).
               
               
                  
                     (40)
                  
                        Az Európai Parlament és a Tanács 2006/87/EK irányelve (2006. december 12.) a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről (HL L 389., 2006.12.30., 1. o.).
               
               
                  
                     (41)
                  
                        Az Európai Parlament és a Tanács 2004/725/EK rendelete (2004. március 31.) a hajók és kikötőlétesítmények védelmének fokozásáról (HL L 129., 2004.4.29., 6. o.).
               
               
                  
                     (42)
                  
                        Az Európai Parlament és a Tanács 2005/65/EK irányelve (2005. október 26.) a kikötővédelem fokozásáról (HL L 310., 2005.11.25., 28. o.).